
Cunfins dal di 


Tal timp да Ра Ба 


І? fughë dai cuerz (1) 
indarintadi 

tal timp da lalba, 
quant ch'al s'impia 

il svual da 1? colombi 
ей më mans 

а viérgin i balcons, 
slargjad?, 

in sum, 


La di vecja 


La di 'a si é fata vecja 
su pai maurs. 

Drenti cunfins 

a strissali (2) d'ingjostri, 
li rob? dismintiadi 

а geémin 

bussadi di lús. 





(1) tetti 
(2) striscie 


La creta 


La creta 'a gem 
disnudriada (1) 

là che i pas 'a la léngin, (2) 
sora il van, (3) 

A' son sclapüz intor 

duc' i cunfins 

e un strásit (4) di Биета 
al supa il cour 

tal svual 

da li пита! turbii. 


NOVELLA A. CANTARUTTI 


(1) nuda, arsa 
(2 lambiscono 
(3) vuoto 

(4 vortice 








ADALGISO FIOR 


Jeva, va... 


А plüf. No 1 ven mai di. 

I práz a som strajonz 

e Pága túrbida a ven jù rabiósa 

das monz pierdudas ta fumata scura. 
Par tiera, dongja un sterp, Catin di Rósa 
a vai, cjapada ta disperazion. 


— Oh, mêri mé, la vita a ë massa dura 
сито chi tu seis muarta, 

Tolmi encja me, ti prei, ta sepultura. 

A disin che lá dentri a nus confuarta 

la pás eterna. Tolmi a li cun tei! 

— No pos, no pos cu mei... 

— Ah, no tu pos? E alora tu fumata 

fai chi daventi nuja como te! 

— Jò no lafé! — Prin chi daventi mata 
ága imburida, glótimi encja me... 

— Po no lafé! — Signór, fami muri: 
tu si tu sás capi! - 

— No sta aviliti fruta, jeva, va... 

Vei fede che il Signór ti 'judarà. 


In tipografie 


Aruedis che sgürlin, 
tastiéris, carei, - 
rumór di feraze, 
motórs, campanei... 


Il plomb 'al si disfe, 
si forne a sfreidá, 
za pront pa lis balis 
са 7 Jasin contà. 


La boze corete 

in ché confusion 
a sgambie la pale 
cun tune sedon. 





am 


Giuseppe Romita 
si rigule un pit 

e Ghite Cjargnele 
'ü fonde un partit. 


Di solit a 'j sbrisse 
al puar coretór 
са! dreze lis gobis 
dal compositór. 


Ma qualchi balute, 
(lu dis biel zidin) 

"е jés da gran pene 
di Pinco Palin. 


Evive la Stampe: 
si merte chest laut, 
cussi necessarie 
picjade t'un claut. 

PIETRO MENIS 


Un cês pietós 


Une di si presente in municipi un puar omp e al sindic 
i conte le so storie: J ere muarte le femine lassangi un canai 
di pó més, blanc е ros come un sclopon e lui biát nol saveve 
cemüt fa, che el siór sindic lu judás in qualchi maniere... no 
i varés displasút зе el frutin lu véssin mandát a Udin, lá che 
mandin i uarfins. 

El sindic che a Геге сепсе segretari i disé di tornà l'indo- 
man che i varés intant preparade le compagnatorie pal Bre- 
fotrofio. 

— Par ué veit pazienze, faseigi dá al canai un got di lat 
di qualchi femine vicine: nissune us disará di no.. Lussie di 
Tin mi par che vedi une biele latarie, e ancimó e jé di cür: 
un got su un got jú... 

L'indoman el vedul al torne in municipi dulà che el sindic 
i da cheste letare par presentà a Udin el frutin: 

«Illustrissimo Signor Presidente, le accludo in questa mia 
un bambino latiginoso perché essendogli morta la madre ed il 
padre non potendolo alattare V. S. si compiaccia riceverlo in 
codesto Pio Luogo ». 





Bisugne ve' fede... 


In tune cjase che o sai jò dal gno pais ai timps de «giar- 
manie» di cinquant'ains indaür. Une biade femine ti veve spo- 
sát un omp, bon di lavorá che Diu за in chei més di buine 
stagion, ma ancje bevon che nome a sta vicin di lui un al 
podeve savé cetant c'an di mandave jü pal gargát di vin, sgnape 
e licórs. 

E che femine ogni an un frut, miserie e botis: e jé sapuartá, 
e jé preà. 

Quant che l'avierte al partive par jé a l'ere un solév e 
ogni siarade une pene a savelu di torná: ogni sere in chei 
més 'e tirave dongje i soi frutins e prime di metiu a durmí 
jü faseve preá par «uestri pari che si mendi ». 

In chel àn 'e veve zà ciapade letare che al vignive a cjase 
el so omp quant che ti capite un telegram dulá che si diseve 
a Геге muart. 

— E àn ben reson di dí che el Signór al dá plui gracies 
di chel che si domande — e sospirave che femine a lis coma- 
ris che si erin dadis dongje apene let el telegram. 








Tiara grassa 


Infinit 

sui gnè 

uoi 
spalancás 
sora al vert 
profumát 
d'arziliva. — 
E sui lavris 
Jlapis, 

sint al bec 
de strafuoi 
dami al gust 
-aügri-dols- 
de la tiara 
in saliva. 


Prin soul 


Ai sintüt 
ricjantá 

al rusignóul 
'sta doman 

da la vigna; 
cul prin bámpul 
flurit 

al osava 

al prin soul, 
Dut intór, 
coru immensu, 
a rideva 

la vita. 
Dentra, 

in cjasa 

jó, soul. 


E sintivi 
cjantá... 

E sintivi 

muri 

la те диз 

ai penseirs 

de la тегпада. 


RENATO APPI 

Purificazion di Marie ` 

в. Dree Corsins v. m. 
s. Aghite v. m. 
Setuagésime 


s. Romualt | 
в. Onorát 

5 Polonie у. т. 

s. Scolastiche 

Mad. di Lourdes (Concord 
ss. Siét Fondatórs 
Sessuagésime 


s. Valantin | 
s. Faustin 

s. Giuliane v. m. 

s. Romolo 

s. Simeón v. 

s. Mansuet v. s. 
Quinquagésime 


S. Eleonora 

s. Margarite di Cort. 4 
s. Pieri Damián v. 

s. Matie 

ss. Vitorio e co. mm, 
s. Alessandri v. 

I di Quaresime 


s. Macario 


; Da sot il cret 





La cjasa da la më gent 'a é tun borc dispirdüt e la më 
gent 'a é dissipada. Ma indulà che i murs а' rëstin parcé che 
la cjasa а fo tirada sü cun grops di cret, chei ch'a forin a 
na tórnin Atri a viergi ché puarti'. 

I cuarps indulà che jo j’ ju ai cunussúz а’ si distridin tal 
glisiút dal zimiteri. ma drenti di me а" son "па roba viva ch'a 
si leva su intant da li' ori' da la zornada, cul sun di una pe- 
- ravala o cun tun motu ch'a mi ven naturál da få come che 
lour a' fasevin. 

Li” femini’ di cjasa mé, grandi’ e sutuli', vistidi' da neri’, 
cun ché ombri' di stracura intór dai vói, cu la vuardadura 
ferma di cui ch'a sa misurá gent, robi' e timp, a' mi cjaminin 
dongja par duti’ li” stradi’, come si vepi da дај un cont esát 
dal gno vivi e dal gno pensá. 

I disglagnási (1) che al si fai da li' mé zornadi' al finis 
par jessi inmó di lour e da la cjasa, come ch'a nas di un'aga: 
а pos cori lontan со mai pi, ma 'a resta ché ch'a à vuardát 
la lüs da sot il cret. 

Sot il cret di Raut, 14 ch'a' s'impólpin i pecoi verz di Col- 
maour, la colma taronda da la Tesa, tun nit ch'al si sera cui 
slavins blancs di Trep e li' gravi di Colventous, а viérc' i vói 
la mé vila. Bisa, infumatada. par rivála а" coventa dismontá 
jù cu la strada là che ades а é muarta la Miduna ta И" gravi’ 
pacagnadi' di velma (2), e fà la creta revida ch'a tuei il flát. 

E gi incuntri a la vila а" na voul di cjatá robi’ спа” ridin: 
il siô segn al é tai prins mûrs, intór di chei grops di cjasi' 
ch'a fórin dai vons di mé mari; ul "а taca la muart, sot il scür 
dai arcs vierz sul curtif. La muart da la mé gent; jo j' la sint 
come passá da la piera straca a brincá il gno pinseir, e la man а 
сег, cul motu da li' avi, un fazalet ch'a nal é, par sbassálu 
sui vôi. 

NOVELLA A. CANTARUTTI 


(1) sgomitolarsi 
(2) viscide e melmose 

I lumins su pes monz 


Stelutis sot lis stelis, 

i lumins su pés monz... 

e daûr ogni lumin si 
пе cjasute, 

e im ogni cjasute 
un /rutin, 

e 14 ch'al ë un frutin, 
Те un пана 

par fasi tira la codute. 


E cjante la none, 
il cjant al ë vecjo, 
di quan' ch'jere frute: 
mil ains e mil ains 
indaür ... 
Son dut un glemuz, 
frutin e gjatut 
dongje 1 те: 
al 105 il lumin, 
lá di für. 


RENATA CIPOLLA CAISUTTI 


Amour sot l'ombrela 


Líseria la plovesina 

A cola planc su l'ombrela 

Ca plata al cjáf de che nina 
Ch'eis cul morous ca faviela. 


Ce biel sot la ploa fa l'amour 
Vin'c an, de- la- vita ce vua. 
La ploa ca te bagna ma l'cour 
e Pamór che sveltz i te sua... 


Distu ca cesse, ninuta? 
In ceil e giot una stela! 
Busanse, svelta, ceduta. 
Prima che siere l'ombrela. 


UGO PIAZZA 

In Pal “rifugio,, 





Fra lis plantis, їп miez di un pradisel dal brolli, vevin fat 
un rifugio dulá che insieme си la me famee е vignivin a pa- 
rasi un pocjs di fameis dal borg. Prime е capitave simpri une 
femine cul scial sul braz e di dute corse tant che la clamavin 
la sirene. E rivave di sburide, scanade di no dí, e co ere ben 
intanade e pareve la cape rifugio. 

— А mame me ce pore, Signorut benedet judainus,.. 

— O Nene, seso ca, vo che preais simpri no dovaressis ve 
pore di muri... 

— Al dis lui siór Podestát, ma lis giambis mi tremin, cro- 
devi di colá, mi pareve di sintí a sivilá une bombe daúr des 
cotulis... al rit lui. 

— Ро si, cun vo si scugne ridi... 

E intonave il rosari e ogni tant si fermave par domandá 
sa l'ere rivát chel marzoc, chel zuanat di so marit che nol si 
scomponeve di nuie. 

— nel terzo ministero glor... doloroso si contempia.. vé vé 
un aparechio, a puars no!.. 

Lis bombis colavin lontanis, la tiere dute e tremave la jnt 
ne podeve fa di mancul di tabajá, qualchi frutin al vaive... 

— Taseso! taseit po, no saveso che i arioplans e án un 
aparechio che nus sintin a fevelá e podaressin molanus jü 
une bombe! 

Une mame no podeve fa tasé il so frut e alore e mande 
di corse la fie plui grande a cjoli la pape che veve dismentea- 
de sul fogolár. 

— 'Taponait chel Гега! se no nus viodin.. 

E dí che erin doi metros sot de tiere e ben tapis 't al scür. 
Une femine vecje, gruesse che apene "е podeve strissinasi cul 
baston, "е tignive strente sot il grimál une borse, cuissá di се 
secul, plene di paziensis, di rosaris e reliquis di sans che 
erin il so tesáur. La me frutine blancje di pore 'e tignive, come 
une mame, 't al braz taponade cu la manteline la so pipine par 
parale des bombis. Di für l'ere frét e scür, lis feminis tabaiavin, 
1 oms erin in pensir. 

Passát il pericul l'ultime a parti ere simpri Nene la sirene 
e daür si tirave 11 so om e 1 bruntulave 1 bruntulave parzé che 
no ' si scomponeve. 


P. B. d. M. 

DINO VIRGILI 


Dopomisdiis di ploe 


Dopomisdiis di ploe - vueiz: 
vué а son come la mé anime. 
Tór lis sis — 'o sai — 

al vignará salustri su la zitát... 


Ma intant... 


Anin a muri di malusérie 
dongjelaltrís in algó 
tun salustri di sere. 


II prat dal frut 


Al ë un prêt e un frut 

e insomp la lune. s 

П mont s'indulzis di colôrs. 
mot, te lune 

il prêt al à il gno voli, 

e il frut scunit di 105. 


'O vivevi di lun e di rosade. 


Viarte di zitát 


Nasebon a colp di bagnåt e di viole 

te androne in ombrene di lindis: ` 

I come un сие! fresc di femine. 

Une vós curte di frute 'е cjante 

| tal balcon spalancát di soreli, 

glotude dal clocá di un bareglót pai clas. 
Mi soven di un lontan amôr di viarte... 


— 

Сип tune biele bocje 


Uë il cil nus dindone sul cjaf, 
cjampane ch'e cjante la zornade 

cun tune bocje ridinte di fieste: 
s'inculuris di celest e di ricuarz, 

la zornade si fás un pais 

de memorie, cul tór sui cops 

е @' son vós i lens e i cuei tal cil 

e in te mé anime grande tan'che il cil, 
là спа! torne a suná il gno pais 

cun tune biele bocje di fieste. 


Nadál, e i umign muarz... 


Signór, vadi che Tú tu nassarás 
chest Nadal, tes masériis des zitáz 
disvidrignidis dal dut cu P «Н. Bomb”, 


Cain al à copát un'altre volte. 
Atile al uache vie pai nestris cjamps 
е il prêt nol spizze il fen sot i lór pis. 


Tai rudináz e il sanc al vai un frut 
usgnot ch'al é Nadál e i umign muarz. 
Meracul di un frut vif jenfri la muart. 


A' scomavin i fruz cuintri dai márs, 
ur ài copavin te panze a lis maris. 
Ma chest Nadál un frut al rit dai vói. 














imut 


Alore 'o vignarin по cui caméi 
ne cu lis pioris, pastórs e mandreárs: 
Betlem nol à lontan, cui aroplanos!... 


O' vignarin cui camions e i tratórs, 
cui «Shermannes e cui «Tigre 34»... 
E imó Ti puartarin il cúr in rose. 





Glambis di une volte 


— Chest istát — mi contave Eline — la me clase e jere 
deventade 11 «Ricovero dai vecjos». O ai vüt in consegne par 
une setemane: me mari. la mari di me cugnade e une agne 
"ne vore vecje che no vevi viodüde di cuissá trop timp е са 
mi vevin tant racomandát, 

Tu puedis nome crodi se tant ce fá par contentalis dutis 
tre: une e oleve la panade, che altre e veve miór brüt, la gna- 
gne no mangiave se no 1 fasevi la polente, parcé che cul рап 
no jere bulne di compagná. 

E по baste: jude la mame a impirá 1 gjachetin, par vie 
che à i dolórs; che altre a tirá su lis scarpis; tontone cum me 
agne par fai meti lis mudandis (e diseve che lis ten juste 
par quant che va a miedD. Insume lavór e pinsir. Une matine 
la gnagne si svee cun che di là a spas. E dis che jé no à 
viodüt Udin come c'al é cumó, che si o no a podará torná in 
citát, e po che à voe di straviasi, e di ciapá un póc di ajar. 

— Ben, contentinle puare vecie — o pensi. La judi a meti 
su il vistit blanc e neri cul golet di pontine, i fás impirá Ив 
scarpis, chés flaputis, e vie: ju pe' scjalis planc planchin, e po 
pe strade adasiüt, come che si fás cui fruz che àn imparát di 
póc a cjaminá. Ogni tant j domandi.come che sta e, se devente 
un póc rosse, o mi spaventi: o Dio, ' cür! guai se а vés di 
colámi! ce responsabilitat! Par là simpri plui adasi o 185 finte 
di jessi strache jo. 'J dis di fermá denant di ogni vetrine. 

E jé: 

— Ce mode! Quant che o jeri zovine jo viostu.. chei e jerin 
vistiz! Ce «machinarios' sono chei H. Cumó no fasin altri che 
Inventá tramais. Benedez i miei timps! 

E dopo: — Viót ce ca córin cun chés motoretis. To barbe, 
requiem, al leve a sun di suelis e distes al à zirát dut 1 Friül. 
In pocjs peraulis dut al jere miór une volte. Cussì, fevelant, 
о vin passát vie Puscuel e un biel toc di Marcjátvieri. 

L'orloi al coreve come un danát е jo o pensavi al gustá 
c'al mi restave indaür; ma no podevi ve' premure. 

Quant che Dio al à olüt o sin rivadis a cjase. 

— Bta sintade cujete gnagne. O ti fás bevi un póc di café 
(al ten su ' cür, j pensi). 

Ma, intant c'o mi volti par cjoli la cjcare, la vecje a si 
alze e, un póc inmusonade, mi dis: 

— Ti ringrazi sastu Eline di vémi puartade a spás, ma o 
ti dis la sante veretát, jo no ven plui se no tu cjaminis un tic 
plui svelte. Cjale mo, chest al é il gno pas: un, due, un due... 

E si met a cjaminá intór de taule cul pas e l'andade di 
un generál di fantarie. 

Par un moment o soi restade instupidide, po dopo o ài 
scugnüt ridi cun jé par dutis lis més poris. 

— 'Tu ás reson agne di criticá; forsi ancje lis giambis di 
cumó no son come chés di une volte! 


LUCIA SCORZIERO 


Testament 


Ué 'o mi soi pensade, 
(za che Рей: di otante 
e jé propit rivade), 

di scrivi dal moment, 
un mió brév testament, 


No ai mai tignút те vore a l'interés, 
tant cul póc che cul trop si viv istés! 
I bêz cun me sigür no puartarai; 
intant ju dopri fin co' restarai. 

Po', chei che vánzin, e sarai lade vie. 
ju spartirán miei fis im armonie. — 
Ma il testament al trate, savarés, 
nome róbis di cür, e no' di bés! 
Lassi ogni mió pinsir e dut l'afiet 

a vo furlans, al Friúl benedet; 

a е tiere d'amór biele пат! 

e degne inveretát de la so jnt. 

Jnt che fevele póc, ame il lavór, 

ame la Patrie e cognós ben l'onór. 
Tiere che ten scuindude la magie 

di leanus duc' guane te so poesie; 

(4 lassi vôs di fortune, di pas, 

e i vôs sincirs vegnin simpri scoltás!... 


Quant co' larai a spas di stele in stele, 
e viodarai lontan la tiére biele, 


jó bussant al Signór la sante man: 
— «Benedís — 'j dirai — ogni furlan». — 


FRANCESCA NIMIS LOI 

Sagra dal vin 
a Ciasarsa 





Quanius vui imboreás 

in ta li musis di flama. 
Se bielis jornadis 

duta zent incjocada, 

а é la zoventüt са clama, 
encja i vecjus a tornin fantás, 
cu li ligriis e li cjantadis. 
Jót se mont content: 

vin in tai Боса! 

sanc in ta li venis, 

a pássin ducjus i mai 

cu li scugjelis plenis. 

I Бей encja jo nostran e merlot 
cul vuli blot 

c'al trima 

tal fons da la tirina. 

Po i vai di traina 

in ta la sera cjoca 

in ta l'aria rossa 

di barachis e di most, 
sturnida di vous, 


. си l'anima sbossa 


una rosa in bocja 
е il cour dols, sidin. 
Mai Pai vüt cussì pastous 
cun che ligria 
ca гота атопа! 
al cour spierdüt 
di un fantassin. 


ANTONIO SPAGNOL 

Il segno ela 


Agnul e Clelie erin sentás а gustá. 

— Satu — e diseve Clelie — a ë vignude la comari: dut 
al larà ben e ormai a l'é pront ce c'al covente. 

— E tu cemát ti sintitu? — 

— Ben... — 

Clelie peró e veve une muse di strache come che fos sfa- 
diade e intór dai voi e veve un cercli turchin. 

— Satu — i diseve а Agnul cun vós dolze, — ai fat meti 
la scunute dongje il nestri jet: a е cussi biele che' scunute 
che tu ás volüt comprà pal nestri frutin, — 

— E tu no atu pore? — 

— No — e rispuindé Clelie — ancje il miedi mi à dit che 
dut al lara ben: la mame mi assistará, e po tu sês tu... 

сш: al si contentá e la tranquilitát е puartà lontan il so 
p : 

— Satu Clelie, 'o ai mandát al ministeri a Rome, cu la 
relazion che mi à preparát lVartigianát par otigni il brevét, che’ 
seradure di sicureze automatiche pa la quál ai lavorát tant 
timp e tu vedarás dopo il gran dafà c'al sarà 't al nestri lavo- 
ratori, nus tocjarà cjatà altris lavorens, e po puartarai a la 
Fiére di Milan i campions, — 

— Oh si! in ché volte il nestri frutin al varà sigar fat i 
dintüs e 'o podaral slatalu, lassalu a la mame e vigni cun te. — 

— Ma si, ma si, e se la furtune nus judarà slargiarin il 
scritori che ormai cun tantis cjartis che ocorin al é masse stret 
e alzarin di un plan la cjase, no setu contente — 

— Si — 'e rispuindé Clelie, ma i voi si inturbidirin di colp. 

— Ce atu — i domandá in pensir -Agnul. 

— No sai... stoi mál? — 

— Dulà, cemüt? — 

Clelie e spietà di rispuindi come un са! stes а sintì alc... 
dentri di sé... 

— Ecco, mi ë passát, bév il café Agnul. — 

— No, bevinlu insieme, — e i meté la cicare dongje i la- 
vris e jé е bevé une glutade. 

Di gnüv un spasim al passà cun plui fuarze 'tai voi e sui 
lavris di Clelie. 

— Ce atu? ... ancjemó та... уши che mandi a clamá 


to mari? 
— Si, — e disé Clelie — salacór al é il frutin c'al nas. 





Al cricave il di e une 105 cilestrine entrave pa lis fessuris 
des scuretis, l'indoman, quant che Agnul al entrá “tal scritori, 
dongje la cjamare di jet, par polsà un póc su la poltrone: da 
1а cjamare e vignive un pocje di lüs colór di rose de lampa- 
dine involuzade t'un scartós di cjarte sul taulin dongje il jet 
de so femine. Al ere strac, sfinit, il cjáf i dulive е nol veve 
sium ma distés al sierà i voi par no viodi 'te penombre la scu- 
nute 'tal cjanton dal scritori. Ma ce che no vedevin i voi al 
vedeve il so cjàf come fossin spalancás. Al provà a pensà ad 
altris robis, ma la scunute ere simpri a li. Al si jevà in pis, al 
lé dongje, al alzà la tendine di veli e si sbassà: eco il lór fru- 
tin involuzàt 't ai panisei ricamás da lis mans di Clelie, blanc 
come la cere, che murint al veve cognossüt la vite! | 

Il miedi nol veve podüt fa nuje par ché creature intortea- 
de 'tal grim di so mari: ere nassude cun t'un fil di flåt e la 
comari in premure i veve fat il segno de crós cun t'un gotut 
di aghe. 


— Ce fasie? — i veve dit quasi cun malegracie la mame 
di Clelie — nó, no sin catolics . . . — 


E il frutin al'ere restát glazát, cu lis giambutis tiradis su, 
la bocjute vierte, i vogluz sierás. Lu vevin mitüt 'te scunute 
tant ben furnide par lui. 

— Nol po restà culi, — e veve dit la comari e lu vevin puar- 
tát 'tal scritori. 

Agnul al lassà colà la tendine, al voleve distraisi e al si 
sentà al so taulin dulà c'al veve lis sós cjartis, i siei disens, 
ma il so voli al tornave а la scunute ... di gnüv a plane а 
planc, quasi tremant al alzà la tendine. Al ere un biel frutin 
e al someave tant a la so mame: ' al cjalalu Agnul al pen- 
sà senze volelu a chel segno che i veve fat la comari al qual 
sul moment no i veve fat cis: par lui chel segno di crós e chés 
gotis di aghe no valevin nuie, no ocoreve nancje la proteste 
di so madone. Ce impuartino 'te vite umane quatri gotis di 
aghe? la vite ere materie e nuie altri, lu veve let tantis voltis 
sul giornál c'al ere abonát ... al alzà lis spalis e al tornà al 
so taulin. 


La madone ere ebree e la religion no contave nuje par jé 
e cussi a lere di so fle Clelie: lui inveze fi di cristians, restát 
uarfin adore di pari e di mari, un póc a la volte e fuarze di 
lavór e di scuelis seràls si ere ben implantát e fra la plaze e 
loficine al veve pierdude la strade de glesie. La religion, al 
pensave, ere robe di predis fate apueste par dale d'intindi a 
la jnt curte di са... 

Ма púr la scunute ere simpri a li, cul so frutin muart е 
chel segno di crós che al pareve svualitá su chel cuarpisin di 
сеге 1 faseve cambiá la curint dai siei pensirs e nol ere bon 
di lei ne di cjalà i siei disens distirás in disordin sul taulin: 
il so voli inveze si fermà sul ritrat di so mari, inzalit dal timp, 
stret іп tune puare suasute di len . . . So mari tant buine che 
prin di muri lu veve clamát dongje dal jet e i veve dit « quant 
che tu sarás tribulát Че vite ricuarditi di те... che di lassu 
o ргеага! tant par te >. 

Agnul in chel сїйїп dolorós al sinti Че cjamare di là un 
sospir fuart come di lament; svelt al lé dongje il jet di Clelie: 
si stringerin la man. 

— Clelie no tu duarmis? — 

— No, no pués durmí, 'o ai tante pene, — e voltà il ciáf 
sul cussin par scuindi lis lagrimis. Agnul cu la man lizere 1 
cjarezà | cjavei. 

— In varin un altri... — 

— Un altri, no chel! — 

No dal sigür chel, nassüt dal prin amór, amát inmó prime 
c'al si giminás 'tal so grim, amát fin da quant 'tal so cür al 
nassé lamór pa Гот che la veve fate so... 

Agnul al stave fér in zenoglon: il dolór de so fémine al 
ere il so e come une smuarse i strenzeve il car. 


— Isal simpri Че scunute, 'tal scritori?... 


— Бі... 
— Isal biel, puarin ... vuei viodilu prin che lu puartin vie... 


— Si... ma polse, sta quiete... — 

Clelie pojant la muse sul cussin frët bagnêt des sós lagri- 
mis e pensave a chel segno di crós... ce volevial di? chel se- 
gno vevial la virtút di conservà par jé qualchi cjosse del so 
frutin muart?... no veve il coragio di domandalu a Agnul... 
e saveve c'al ere cussi lontan da lis robis di glesie... a planc 
'e molà la man di lui e serás i voi a fasé finte di durmi. 


Agnul al si fermà inmó qualchi moment po al tornà 'tal 
so scritori: si sintive pizül e sól, un bon di nuie, incjadenát 
da un torment senze nom: il dolór senze confuart di Clelie e 
chel segno di crós c'al svualitave su la scunute blancje. 


PIERI SOMEDE DAI MARCS 

L'impiegát 


Vué la classe disgraziade 
е Те ché da l'impiegüt, 

a la vite radoplade 

по la mai pensát il Stát. 


Intant lui cu la so pae 

mai nol rive a sbarciá il més, 
гй а la prime quindisine 

al si cjate senze bêz, 


I siei conz ognun ju fás: 
prime il debit 'te buteghe, 
po la lús, la mote al gás; 
se une sole medisine 

al à cjolt pe so canae 
дша rivial cu la pae? 


Mantigni al scuén il decoro, 
cul vestit ben trop fruiát 

al va in zir senze vé un boro 
simpri plen di dignitát. 


In chel di che al tire il més 
si perméf di bevi un tai, 
qualchi volte sole al cine, 
in teatro nol va mai. 


Vué nissun no si ricuarde 
une vite cussí dure, 

se al podés taiá la cuarde! 
ma al зсивп fa buine figure 


tigni il puest e filá dret, 


fa rinunzie a tantis robis, 
par no dí ancje al spagnolét. 


EMMA DEGANI ASQUINI 





I mulins di Stalis 
(Cordovado) 


Podé sintási li, 
su chel puintut 
— tu, dome tu, 
sot il cil — 
e scoltá 
che agute quiete 
che ven — d'indulá? —, 
che murmuúie, che treme, 
che va — indulá? —, 
E busse, planchin, 
tal passà, 
la vecje ravuede savinte, 
che sa, che sa dut, 
dopo in са..., 
ma е 148 e continue 
























biel planc, 

oh, biel planc, а zirá. 
E cjante di pás, 

di vós che svoletin, 
ta lajar, lontan. 

E à odór di frescure, 
di vecjo, di aghe che côr, 
e l'ombre cidine 

di jnt che ié muarte, 
tacade a la muele, 

a fa pam. 


E zire 
la vecje ravuede savinte, 
riduze l'agute 
che sbrisse, quiete, 
lontan. 
Tu tegnis il flåt: 
un sofli di pore 
al passe pes fueis: 
al ë làt. 


Férmiti: cheste iè pas; 
no à né il тие, 
né il doman! 


RENATA CIPOLLA CAISUTTI 


Sot sere... 


E jè Tore che il cil 

al piart, colór, 

e dentri, plui fuart 

'e sponz la nostalgie — 
Dami la man: Anin 

jo e te 

a pesta lis primis gotis di rosade, 
fra bugadis di ajar 
che nülin di fen, 

intant che tai prás 

i gris no si bonin — 
Podé lá, cussi, vie... vie... 


RINA SMANIOTTO 








Lis lúsignis 


A jé une gnot scure scure; ancje lis stelis a stan platadis 
дайг dai nuli. 

La Madone cul Bambin che 'i duár tal braz e sant Jusêl 
а stan scuindüz li in tune boschete dopo vé curüt par dute la 
zornade par по 1451 cjapá да! soldáz dal ге Erode. Finalmentri 
un póc di padin, e podé polsá dopo che stracade e spirin fúr 
dal piricul! Ancje a la Madone a si siárin cumó i voi; si 
capís, traviars dai ramáz dai árbui al scorsize lizér lizér "1 
ajarin da gnot e pár che ta che boschete a sedin lis ánimis dal 
paradis а zisica ciantuzzant par Та durmi in sante pás el 
Bambin. 

Ma dut in t'un el Bambin al si dismóf e al si met a vai 
tant e tant a fuart che no us disi; ancje i uzei a saltin fûr 
dai niz е si tachin а svoletá di са е di lá sberlufiz. 

Ze ise ståt? 

— Ma si — a dis la Madone — jo sinti propit a sberlá 
laju für da boschete; che sedin i soldàz di Erode che nus 
zírin? a ján ciatát dal sigúr, alore, la strade dai cjamps lá 
che nó sin passáz! Oh, Diu, Signór, сито nus cjaparán е ' 
miò Bambinut, el miò Bambinut ! Puere mai me, puers mai nô! 

Al veve lui, sant Juséf, menit li el mussut e sul mussut 
al veve fat lá sü la Madone cul Bambin che 1 vaive di Та 
sclopá el cür! 

Ма nancje une glain di 105, no, nancje une stele а Та lu- 
sór, по; zimüt po podévino che puere int lá indenant? 

El puer mussut al Їйз un pàr di pas, ma al s'inzopede in 
t'un grop di ladris che saltin für da piz di un arbul che "1 vará 
zent ain е 1 cole un sclop par tiare e la Madunute a ten Ari 
strent el Bambinut sul sen par che no 1 coli e no 1 ledi 
piriculá in qualchi busate. 

E intant simpri plui fuart a si sint el davoi: a son i sol- 
dáz entráz ta boschete che blestémin par dové lá indenant sen- 
ze viodi là che métin i piz; e cussi а dovéntin simpri plui fe- 
roz: puer puer Bambin, se chés manatis a rívin a cjapálu! 

— Oh, Signór benedet, oh, Signurut! fasémit la grazie, fa- 
sémit chiste grazie! 

E] Bambinut cumó al tás; cu lis manutis 1 fás a cjàr a 
la Madone como par dii di no ve paure; al riduze lui cumó, 
chel benedet! 

Ze ise, ze ise? Dut in t'un al ë come un móvisi di lusuruz 
di ca, di là, di sü, di jù! Si po, a son lusuruz che pássin in 
jenfre dai árbui e po а tórnin indaür come par incolazá la 

Madone e '1 Bambin e fai capi a sant Jusëf di métisi in viaz. 
E sant Jusef al capis ancje; la Madone cul Bambin a monte 
sul mussut е cumó lant daúr di chei lusuruz а van 16г biel 
indenant; е vie е vie е vie indenant! 

Ma intant ancje ta boschete lá che tarménin i soldáz, а 
son saltáz für dut in tun colp chei lusuruz Їйг dai zóndars 
dai arbui e für da fueis e ап scomenzát a móvisi come tantis 
saetis e sü e jü e di ca e di là e come invipariz a plómbin 
sun chei soldáz: a di chist a si butin tai voi par svuarbálu, 
a di chel che 1 viarz la bocje par blestemá, i van drenti fin 
tal sgreseár, robis di scjafoálu. 


— A son lis ánimis in pene saltadis für dal unfiár par 
copànus e puartanus ancje no a cjadaldiaul! — al sberle un. 

— No, no, a son lis ánimis di chei bambins 'nozens che 
vin copát crudint di сора el Bambin Gesù, che cumó ulin 
svindicási di nó fasíntnus muri di paure! 

— Scjampín, scjampín mai vie! o che sedin i diaui.. 

— О che sedin i ágnui, scjampin mai vie! 

— Ma, e el Bambin mo che 1 nus scjampe für da sgrifis? 
— al dis el comandant. 

— Ze nus impuártie po dal Bambin; che 1 vivi tant che 71 úl! 

— Ma, e el re Erode? — al torne a di el comandant. 

— Che 1 vadi a fási impicjá ancje ' re Erode! Nualtris 
a sin soldáz par lá a bati, e no par córigi daür a di un puer 
Bambin — al torne a dí chel soldát che ' já un bon car. 

— Al nus impicjarà ancje nó! 

— Ма по, ma no! no stá vé paure, tu! I disarín la ve- 
retát e viodarés che dut al lará benon! 

E cussí i soldáz a son tornáz für da boschete e la Madone 
cul Bambin a jé lade indenant e já pudüt salvá el Bambinut 
che '1 jere za par sei cjapát dai soldáz di Erode. 

Ma, ze érie mo nassüt? No ti la ài dite ancjemó! A jé 
stade cussí: 

Juste in chel che la Madone a veve preát la grazie e 'l 
Bambinut dal vaí al jere passát a riduzá fasintgi a cjár a la 
Madone, dutis lis lüsignis che jerin biel pognetis ta boschete 
e stevin a sinti el davoi che fasevin i soldáz e viodevin el pi- 
ricul dal Bambin Gesü, a si án mitüt, dutis insieme, in tante 
tante tante pene e án fat tant' e tanc' sfuarz par podé svolá 
(in che volte lis lüsignis a no podevin svolá!) che dut in tun 
a son doventadis lusintis (in che volte non vevin ancjemó el 
luminut tal cuarp!) par meracul di Diu sant; e po a jan pudút 
métisi a svoletá: lis lüsignis 'tór da Madone а jan vuarút 
mandá el lusurut come tantis stelis par mostrai la strade buine 

е tirá für cussí el Bambin dal intric da boschete е chés “бг 
dai soldáz cul svolá come invelegnadis butansi tai voi e ta 
Боса di chés canais, a ján pudút faju scjampá соте 1 fun, 
plens di paure. 

E a dí di vué quant che tu, sintát: sul zoc di für da puarte 
di cjase, a tu stás a cjapá el fresc tal ort in tal scurot da 
seris dal més di zuin, a tu viodis a passá biel di buride lis 
lusignutis e alore tu tu síntis tal cür une pás di paradis; viót 
di pensá alore che 1 Signór al já vuarút dá che 105 cussí ра- 
lidine a lis lusignis in premit dal bon cúr che án vút quant 
che, a son Za anoruns anoruns, cródimi, i soldáz di Erode a 
jerin lì e li par cjapálu e fálu muri che 1 jere ancjemó un 
Bambin di lat. 

DOLFO ZORZUT 


II gri 
Lu à ciapát, 
sul scuri, la me frute, 
in Рип prêt. 


Е à viodút la busute 

là са! jere scuindút, 

cun tun stec е à sgarfát... 

Lui al ë saltát für, incorint: 
Oh, puar gri, ce aial fat! 
Ditefat 

jé lu à strent in te man; 

se no fossin stáz svelz 

par giavaial in presse, 

chel puar gri, 

che nol veve ne pene, ne colpe, 
nol vedeve il lusór di doman... 
Cumó al ë in te scjaipie, са! cjante, 
un cjant plen di аі. 

— Parcé, pár са! disi, 

mi veso robát 

al gno prêt cussí vert, 

puartát vie dal gno айат tant bon 
par sierami culi, te preson? 

Ma nissun lu capis... 

Lui al cjante che mai... 

Propi al cjante? 

JO 'i vorés гигаш са! vai. 


LODOVICO QUERINI 





Serenáda 


Se Ге vér che tu mi ús ben, 
no sta fami tribulá; 

son tre dis bielzá có ven 
par podeti fevelà. 


Ma la puarta jé siarada 
e siarüs son i balcons; 
e jò, jêr culi, te strada, 
a tirá dei suspirons! 


Zimüt ise chesta naina, 
dopo vémi dit di si? 
ise forsi una filaina 
par tirami fin culi? 


E la jnt mi cjoli via? 
sarés biela chesta storia! 
E son robis che, Maria, 
no si jasin che par boria. 


In che di che, dopo messa, 
tu mi ás dada la to man, 
varés fata la scomessa 

di sposati dentri Van. 


Ma mi pár che 1 to pinsir, 
sei cambiát da che zornada: 
О el to cür nol é singir. 

O tu ás fata una voltada. 


No si fás cussi, Mariuta, 
con tun zovin come me; 
ió ti lassi e una sposuta 
uéi ciatáimi miór di te. 


ANTONIO RIEPPI 

Une ispezion 


In Comune al ere vignüt une di un ispetór a dá un cuc 
pai granêrs par viodi se la jnt e veve tignüt plui forment e 
blave di chel che i spietave par falu puartà a lamasso. Gire 
di са, gire di là, für di une cjase е dentri di un'altre, gran 
robonis, come che j vevi dite, nol à ciatàt, sei parzé la jnt dal 
Сошип 6 fate di avonde galanzumin, sei parzé che vignude а 
savé di che visite e veve svelte scuindude la blave che j ocoreve 
par sbarcjá lunari. Rivàt с'а1 é sul ртапаг de canoniche j do- 
mandá al plevan il parzé di chel sac di forment c'al ere in 
tun cjanton e il plevan i rispuindé che chel al servive par fa 
lis ostiis dut e l'an, e a l'ispetór che nol ere tant persuadüt 
che ocorés tante robe, i rispuindé che dal cert non d'ere nancje 
avonde parzé che la jnt ere tant religiose e lave spes dute a 
comunicasi. L'ispetór alore al tirá di lunc tal so zir e insomp 
dal pais al entre 'te cjase dal muini e ancje a chest i cjate un 
quintál di forment di рїш di chel che al podeve spietá а la 
famee e al domandá spiegazions. П muini dut premurós e plen 
di pore al spiegá che chel forment al servive par fa lis parti- 
culis e і mostrá la machinute, e inmó non d'ere avonde... Alore 
a lispetór i é vignude su e i vosá. — Ma quanti sacramenti 
avete in questo paese!.. e al scrivé subit la cartuline precet 
e j a Pá fat puartá a l'amasso. 

P. 8. d. M. 


Cjapadis su a Buie... 
Dal vér 


Vie in ná, Nine dal Sec, femine aromal basote 'e incuintrá 
Pre Berto, tornát di passáz tal bosc di Vile. П predi le salu- 
dá: — Cemáút vádie Nine Si visàiso di quant ch'j vignivis а 
parási in canoniche: plene di pachis che us deve il vuestri 
omp? — E Nine j rispuindé: — Mi visi ben siór, chei e jerin 
biei timps! — 


Taresie dal Moro 'e jentrá in becjarie. Il becjàr j doman- 
dá: — Voléso cjár di manz o di vidiel Taresie? — E la femine 
cjalant la lujanie picjade: — Che mi dei la lujanle ché il 
gon omp al tire a purcit pui che atri. 

Sentüz le spiétin 





! viej e la sere 


für da l'ostarie 

il voli ch'al si piart 
te taze, 

lis mans pojadis 

sui zenol. 


Sul tór 

si sint bati l'orloi, 

un scolp di cjazzadór 
al ven pa la campagne. 


Sentás le spietin 

für di ches glesiutis 

la pipe brustulide 

che j pendole in bocje, 
il voli za infissát 

ta Гийт ajarin. 


Il fari, immó, 

al bat sul so тсит 
e i omps pe plaze 
е végnin di lavór, 


Sentüz le spiétin 

li sul fogolür 

su la cjadree 

plui alte, 

cjalant la flame 

cun tun stiz in man. 
Di für 

al tás il tramontan, 
tal cil planchin : 
s'inpie la gnot. 


Colórs 


Une musute 
pojade al veri 

doi тоў ch'e rídin 
se i flocs e dánzin 
ta Pajar crút 

sot un cil neri. 





dl О} кесе? Jd 


Maglis di vert 

e blecs di 2ül; 
il voli al cór 

jü pe planure 
cirint un borc 
tal már di jarbe. 


Tremant 'e cólin 
lis peraulis, 

пе man si poe 
su la spale 

е i voj si cirin 
dentri "| scür. 


CESARE BORTOTTO 


П més di mai in Frifil 


Ге tant biel co 1 soreli a matine 
spieghe für il so disco dorát; 
la rosade e à ingrumát me perline 
su ogni ponte di erbute tal prát; 
Il sturnel su la glesie al busine, 
l'usignül Pá fermât il sivil, 
la sizile sul lastri a zurliche 
e la lodule e cjante pal cil. 
Cent floruz dal grumál di nature, 
a macez i rosürs e i sclopons 
jasin «cuc» fra i spinárs te verzure: 
jè n'ariute che iemple i polmóns. 
Un sunór di cjampanis a sere 
quant che i gris a concertin tal scúr 
al radune i fedei in preiere 
biel finis, ma contens dentri il cür. 
Lis fadiis e il sudór dal zerneli 
van a ofrigi a la mari d'amór, 
il seadór brustulit dal soreli 
l'artigian, l'impiegát, l'aradór; 
Mentri für pe' cuiete taviele 
si compis il miracul, tai spis 
van formansi i grignei, te spalere 
si fecondin i raps su lis vis. 


BENIAMINO COSTANTINI 








ALAN BRUSINI 


Ai Sanz 


Uei sta lontan dal simitieri 

lá che i grisantemos ros 

a cighin lis miseriis. 

Uei sta bessól 

cu la gorne che clope 

tal ajar meri 

di cheste gnot di ploe. 

E come i muarz 

che tai cialdirs a bévin 

l'aghe fonde dai poz, 

'о uei ineami 

tal már des cjampanis 

ch'al inonde la stanzie 

cun tun lontan cimiá e sossedá 
di lûs tal vint. 

No uei viodi il cigá dai grisantemos. 
Lassaimi sól 

te sorde vós dal bosc га rüzin 
jenfri un vajum di stecs. 


Sere di maj sul prát 


Il lunc trimá dai gris 

a m'ingherdee lis gjambis. 
Cui scoltial la to vós, 
peraulis ch'a mi cólin 

su lis mans 

e sui voi sgranáz? 

O soi lontan di te, 

bessól, tra il cil insanganát 
e gris che trimin. 


Fiére 


O ai tai voi 

l'antic ricam 

dal blanc ninzúl 

e la to muse che rit 

in chest silenzi 

sbisiát de fiére. 

Usgnot o soi come 

une torate di piere 

cun fune uarbe fazade 
che inzee tal soreli. 


Le ai lassade 


Le ai lassade su di un troi salvadi 
tra gnotui e madrücs, 

intant che la lune furlane e lusive 
tai рог јопг come jubai 

e che tal altiul i gris i gris. 

Un fregul di frute che clamave 

tes mans dal troi salvadi 

e intant tal clár de lune 

i gris i gris. 











Storie vere 


Un biel dopomisdi di setembar ch' al nulive di uve e di 
cións rustis, me sûr, dos mes cusinis е ід si vin cjapadis su 
e o sin ladis su la Fuartece d'Osóv a cjatà mió fradi e tre 
siei amis che jerin apene tornás dal campo. Вейз di viodinus, 
nus menárin ju tal café dal pais e H tabaiant, ridint, fasint 
lis storpeosis ma gioldint dentri di nó che nus faséssin lis bielis 
il timp al jere passát sence inacuargisi e quant che ju vin 
saludás par torná a cjase e jere da un piez sunade Гоге di gnot. 

La strade di Osóv a Buje e jé lungie e nó, che o jerin 
a piduline, vin cirüt di scurtale lant ju pai práz. Doi sols al 
gambin e vie a giambis portaimi. 

Adalt, la: lune cu la so muse passude e ridint di buine pa- 
rone nus faseve lusór, ma, cjamine che ti cjamine, no si vio- 
deve une cjase, no si sintive une vós, nome cil e jerbe e il 
vuacà ledrós d'un cjan in lontanance. 

Nó o jerin dutis quatris altis e sutilis e pe circostance vevin 
mitüt il nestri biel vistit blanc lunc fin par tiere e larc tant 
che une cosse, come che si usave in ché volte e parcé сп" al 
vignive jú un agazon che al travanave i vues e no e vevin 
pore che nus sabulis i cjavei, o vevin tirát su la cotule sul 
cjáf par riparaju: someavin quatri fantasmis scjampás dal si- 
miteri a sbrendolon pal mont dai vis. 

Lavin jù, gió, inburidfs, contansi mil pistulós par distraisi 
e no pensá che si jere bessolis di gnot tal miez de pradarie e 
che si varés podüt intopasi in qualchi malvivent capas di fa- 
nus bati la lune. 

La gnot e jere tiepide e dolce, jerbis e sterps umis di rosade 
lusivin sot il rai d'arint che jü cjarezave, ma nó passavin fra 
che belece sence viodile, nó no viodevin cul pinsir che il tór 
dal nestri borc. ; 

Quan’ che svoltávin lí de risultive dal Orgelát, olmárin in 
distance tre oms che vignivin de nestre bande. Si sintin а glazá 
il sanc e a colá la vite, ma puartávin cimade, e, sence scurtá il 
pas, continuárin a lá indenant duris e impicotidis come stretis. 

Rivadis a pós pas di distance, s'inacuargín che chei tre 
biás a vevin pui pore di nó. Si giavarín il cjapiel, si fasérin 
tremant il segno de crós e il plui coragiós de compagnie cun 
tune vós che i leve jü pal cuel, al domandá: < A la parte di Dio, 
cui seso?». | 

Jò (passade la fufe mi jere tornát il тогіп е la voe di 
scherzá), lu cjalai eun tun par di voi sence vite е cun tun 
bruntulá di ton i rugnii su la muse: «O sin lis Aganis ». 

| Ко vevi nancje finit di dilu che chei poares butárin vie 

| il cjapiel che vevin in man, i mulós che vevin tai pis e ciulànt 
e mungulant giaculatories tacárin a cori che nancje il vapór al 
varés podüt staur daür. E no lí, scrofadis par tiere, che si di- 
scuestavin a fuarce di ridi. 


No vin mai volüt pandi la veretát; o vin lassát che chei 
tre crodessin di vési scontrás dipardabon cu lis Aganis, pensant 
che in chest mont material e di pocje fede podé crodi cu lis 
provis a la man in alc di sorenaturál al podeve fa plasé. 


FRANCESCA BARNABA MARINI - 


| Mandi 


Jà ti saludarai simpri cussi 

со vignarai, sot sere, а fa Pamór 

in cjase to, o quant che al mió lavór 
larai ogni matine, apene di 


jó ti saludarai simpri cussi, 

зе! un sflandór il cil, o séi nulát; 
e зе 'o sarai content o disperát, 
dal miò salüt tu podarüs capi; 


| jó ti saludarai simpri cussi, 

| se vie pal mont mi tocjarà di là: 
ma il cür miò, di lontan, al tornarà, 
sot gnot, cidin, dongje di te, cul... 


Jò ti saludarai simpri cussi: 
une bussade e «mandi», cjar miò ben: 


chest, dal mió afiet, par te, al sarà il pen... 
E mandi ti dirai prin di mari... 


TONI DELUISA 





| | 
: Biel zuvinin I 


Biel zuvinin al steva 

sul or dal Tiliment 
e il cjanut al baiava 

encja lui content. 
Passa par lí il paron: 

< Heila, biel zuvinin, 
i ti lu paj sent francs 

chel legri cuorisin >. 
«Ро si, si siór paron, 

par sent francs ti lu dai, 
sarai legri in stes 

se pur mo тійатаі». 
Co son раззйз siet meis 

biel zuvinin al sta 
sul or dal Tiliment, 

cu ' so cjanut cucjat. 

Passa par li la siora 

e a jot i so biej ris 
ch'a sluzin al soreli 

come il flour dal narcís. 
«Chej biej rissos di oru, 

se tu ti mi iu dás, 
biel zuvinin, ti cjati 

un post di lavorá >. 
«Cjóitiu ducju, siora, 

che nu i sin puares 
e encja sensa ris 

- i sin cuntens in stes». 

E dut content al va 

sul punt dal Tiliment 
a puartà ta la schena 

chej gran' blocs di siment. 
Co a son passüs siet meis 

il punt al ë finit 
е il zuvinin tal cour 

sempri pi l'é ferit. 
«Se i fatu cà a Triést, 

biel zóvin vergognous? ». 
«I soj disucupát, 

e i puarti la me crous ». 
< Dami la to salat, 

ch'i tí fai lavorà ». 





< Сара la те salat! 
i ài pur di mangia >. 
Sunait, puoris cjampanis, 
sunait l'Aimaria, 
che il zuvinin al torna 
plen di malincunia. 
Sunait, puoris cjampanis, 
sunait il Matutin 
che oramai al ë vecju, 
chel biel zuvinin. 


PIER PAOLO PASOLINI 


Friál 


Ancje se ven 
a fermami sul troi 
de me zoventüt 
cul falzet platát 
| daür di un sterp 
di delusions amaris, 
l'ultin. suspir ~ 
a Té par їе 
« Pizule Patrie » 
tant dismenteade. 


Sot di une crós 
о puartarai sincer - 
dut el grand fúc 
dal puar me amór; 


e de tiere arside 
forsit une di 

e jessará 'ne rose 
di colór dal sanc, 
nassude dal me cór 
cancjemó al bat 
Pun suspir ardint 
di te: Friúl, 


ARTURO CABASSA 





Carni 





Ven а cjatami, а voltis | 
une те cognossint. | 
No é triste: ma се bátule! | 
A é un mulin а vint. 4 


Mi conte tantis robis: 
e nuvitas babés, 

Jó tás, lassi discori 

е jé indevant listes. | 


E simpri an Wa пе gnove | 
ca devi puartá im plat. | 
Ir l'altri no finive 
di spiegá für chest fat: | 


che jé a ë avilide; 

à i mobii ruvinás. 

— E si, ca no son vecjos 
e a son tignús netás: 


E prove che ti prove: 

e дї simpri el marangon, 
ma tant no zove nuie. 

E ce disperazion! 


E vé mobilie gnove, 

e vé mobilie in stil 

ca coste un grum di cjartis, 
ca si capis, di mil. 


Е jè сета: cui carni 

ca limin par dispiet? 

— I mobii miei son vecjos, 
no lássin forsi il dret 


di jessi un póc gustós, 
di fassi foropá. 

Vecjae a é vecjae, 

a ё dure di frontá. 


Е ро... е ро... i miei carni 
a son sierás a scúr: 

son drenti tal zurviel, 

son drenti, in tal mió cúr. 


ANUTE FABRIS 

AURELIO CANTONI 


Neon 


«Il Gazzettino » < Shell» < Motom» « Garage», 
tú no tu sés plui tu, 

dut vert e ros e blu. 

E jo? 

S'impiin е а si distudin, 

motórs, cafetariis e nainis matis, 

«Hotel» «Night club» «Select» e «Moka express», 
in viole e blù, naranz, e blanc e zâl, 

tú no tu sés plui tu, 

« Dancing » 

Jo un basoál 

sot di une insegne lungje e verticál. 


Prejere 


'O sai là che si mar! 

Si múr tal ajar dolz di une prejere 
plui grande di ogni mál e di ogni dul, 
opúr tal sclap ch'e fás une blesteme 
puartant tun mâr di зсйг. 


Sta dongje achi, Signór, co е va la lûs, 

il nestri pés al cres 

e di par di i ри а van dafonz! 

Tà prin che il cuarp al sei glotüt de tiare 
racuei il nestri spirt 

e tegnilu un moment come un lumin! 


А Мада! 


Al duár un frut te зсипе, 
tal fof de пёј i pins, 
e s'insumie la lune. 


Un sgrisul di viulins 
tra i flocs e i lens, ch'al sune 
un agnul pai jrutins. 





Mari ueide 


Jo ti vevi tal braz, frutin, 

е cumó di bessói а" son 

i braz спа pendolin. 

А' restin chi te cusine 

i tiei või 

e lig manutis viartis 

e la bocjute dolze e pitinine, 

achi, 

tra quatri múrs di clas e di cjalcine, 


Ma по tu sês plui tú culi: 
quan'che di gnot 

il с al све tal spolér dismot, 

a gotis jù dal cil "е cole 

dentri de cjase la tó muart di frut. 
Tal zimitieri tú tu sês sotiare 

e mare 'e je la piere 

che dal gno cjalt ti pare 

e che no sint vai. 


Signór no uei stü chi 
ch'o soi пе mari ch'e à piardút so fi. 


A Maran 


Cu la só pipe là, ogni lusór al cjale 
chel pescjadór cujet denant dal már, 
e la só piel singrispe tor dai voi 

co al s'ingrispe il so mar. 


Il so már al è li, dongje cjase, 
come un ort, ma plui vif, 

massime co al sofle lajar 

e li, sul grant da l'aghe, 

lis peraulis dal cil in grant al scrif. 


Cjalálu achi al ë biel fumant la sere 
il már, e al à une vós che si capis! 
Lontan 'e je une vele come un'ale 
ch'e salude Maran ch'al si scuris 

e che trimant lu cjale... 

Maran cidin, 

cjanton cujet di таг! 








A Barbane 


Nó contadins vignúz da puars pais 
'o lavin a Barbane: 

il vaporet al lave in miez dal már 
e nus pareve 

спа! nus menas diret in paradis. 


Blancje e verde 
Barbane 'e jere là 
cu lis cjampanis prontis di suna. 


L'aghe 'e sunave sul len, 

'e sclipignave-sú, là спа! jere il plevan, 
е lis vós de prejere а businavin. 
Trimant il vaporet su l'aghe 

al sdrindulave mil avemariis, 

e al jere ta chel ajar 

Годбт des alis dai frutins dal си 

fatis di zis e di suspirs lontans. 


y 
WAT а: 











Ultima speransa 


L'ultin 
bruscut 
dissecjüt 

al sfavila 

un moment 
ta li' boris. 
"Ка speranza 
ch” а Mour... 
Da lontan, 
cul gran vint, 
una bus 

a me dis 

da spetá. 

„А по pássin 
ЇР oris. 

Uardi fuor, 
sint la bus; 
sul barcón 

a se ten 

la gran rama. 
Un пепзет 
temeóus 

al se intrama 
e cul fum 
ch' al sejafuoia 
la flama 

plan 

me despiarf... 


вот BoB BR ^ " - Ë е BË 


da Гопот 

al me clama; 
al gran vint 
al sdrondona 
la rama: 

та fuoia a cola. 
Sint la óus 
ch a se тошт 
su che rama. 
Al colóur 

de la fuoia 
inzalida 

al traspár 
da la 1азїта 
impanada. 


Freit... 
Imbramit 
da che fuoia, 
inglasada 
uardi al fóuc 
ma la flama 
e 'studada: 
dut l'é sinisa. 


RENATO APPI 


I ribei 


Me le à contade il maresciál dai carabinirs. Une gnot doi 
di lór e vegnin a clamalu a Basilian in caserme parzé che in 
dute presse al vadi a Pantianins dulá che vevin viodüt a zirá 
pal pais duc' tabarosás un trop di ribei. Lui a l'ere apene làt 
in liet strac, essint ståt fin a miezegnot in cercje di un lari 
di gjalinis che nol si lassave mai cjatá: nol veve voe di movisi, 
ma chei erin tant sbarlufis e plens di pore e po vevin dit che 
sul barcon dal fornár e vevin mitüt une bombe... Bisugnave 
propit là e cussí vistüt e la svelte insieme di doi altris cara- 
binirs cun t'un frét di cricá e rivin sul puest; cir di cà, cir 
di là i ribei no si cjatavin e infin cun dute prudenze e van a 
viodi de bombe.. — Pa lamór di Dio ca nol stei tocjale — e 
duc' scjámpin lontans che ormai si ere sveát miez pais e i 
plui coragiós si erin mitüs in code dai carabinirs. II maresciál 
Vimpie la lampadine e difati sul barcon ere une robe lungje 
a forme di un pizul tubo: al cjale ben, la cjape in. man e al 
scomenze а svidá la capele.. in plaze no si vedeve plui nissun, 
nome atraviers di qualchi sfese di porton qualchidun al veve 
il coragjo ancjemó di cjalá für, e ce erial? A Геге un tubet 
di «rosseto» di chel che lis fantatis plui modernis si piturin 
і layris e lis ongulis. Il maresciàl in che sere а Га ciapát su 
une mieze cjoche, no si sa se di gust o di rabie il fat al sta 
che al voleve meti dentri chei doi che erin vignüs a clamalu. 


P. в. d. M. 





MARIA FORTE 


Strade - mari 


Polente zále 

e voi d'avril, turchins. 
— Beput — 

Cumoó, 

ti tire — su, la strade 
e la jachete 

di to fradi grant — 

Ti sbrisse vie 

des spalis, 

la cjase — 

Biel che to mari 

a jemple il zei di tale — 
— La tale d'aur 

cu l'anime lisere — 

O a cjape-su miserie, 
а stec, a stec. 


Setembar 


Setembar di vöi 
che si racomandin, 
di robis 

che ап pore di pesá 
e di sei fuartis; 
Une ras-cje di fiere 
e dn lis fueis 
Bielzá Jorestis 

sul lem disobleát: 
Setembar di Gur 
patit: 

Malincunie... 

nol zuie pui 

il cür 

üncje cun te. 

— ESTEE! 


оо Une clase ` 


Il timp sierát de Cjargne 
s'inclapis 

tal masegn di che cjase. 
E odór di aláz 

adun ~ 

cun ritais di soreli 

Pes balconetis scúris 

a svóglin la fadie 

lis striis de Tencie 
ета Fadie, 

e ale ch'al pese simpri 
sul cúr de Cjargne. 
Quant che la lune 

a devente 

parone dal pedrát, 
dome il sotpuarti 

al póe partiere 

i arcs. 


Novembar 


Rositis frescjs 

е dopo 

zois flapidis, 

A son simpri contenz 
i muarz cidíns; 

Il pissighet sbaldit 
al bruse in grum 
mazes disvuidás: 
Il fum latisin 

al fás pui miesti 

il simiteri. 

Ce dolz 

cialási ancimó: 

1 muarz sot tiere 
no an pui 
flusumie, 

Barba Fodo е i resonaminz 


A fo 'na not di suruvier che Barba Fodo al dizidé da jessi 
strac da vivi. 

Al veva ferma la faria da un gran рес e il ruzin спа! 
veva cjapát paronancia di дис i argagns спа! dropava, al 
era nassót encja intor di lui, dai sió pinseirs, dai sió voi: un 
ruzin penc' che a distrúdalu vadl ch'a coventava ch'al si sa- 
voltás il mont o il ciriviel di barba Fodo. 

А’ nal veva Па Гот: al jodeva Ш’ zornadi' pendolà four 
dai veris infumatáz, stufási su pai murs bisus, da li' cjasi' ui 
denant, muri tun neri ch'al negava i sintiminz, quatri quatri 
sclisi' di lum sot il stagnadin dai fasoi e sedonadi' di mignestra 
paradi ju di malavoa. Nencja il bocal dal vin a' nal bastava a 
ridusi tuna misura justa i resonaminz di barba Fodo ch'al dizide 
che la só straca da jessi vif 'a veva radis tant fondi' ch'a nal 
podeva Atri disvidrignili' e al era ben projidi a finila da jessi, 
da 1091 e da pensá. 

La muart e а taáva a sec dut' li' ingropaduri': al bastava 
cerl la manera da tirála dongja cencia ch'a ves vüt timp da 
tichigná (2) cu la vita enfri li' cumissuri' vecj' dal cuarp. 

Al fo cussì che barba Койо al si meté а impará la muart: 
cun chel impegn istes ch'al veva dropát a bati fier e a 16j tai 
libris difizai (d'indulà ch'al rigjavava chéi resonaminz ch'a' fa- 
sevin di di lui: — Al in sa tan'co un studiàt) — al si дгора 
intor da la muart, in cetanti' manerí ch'a si podeva tirála 
dongja: quala ch'a tornava pi а cont sée (3) pal tacuin, sée pal 
patimint e, in fonz, епс а quala ch'a si presentava miei come 
muart. Par via che barba Fodo al veva un gust sutil pa li' 
robi’ curadini', Мей", Тай" cencia cunfusion: al era póc pas- 
sionët da li' cjacari' е dal prossin che, secont lui, al spaciava 
miegia la vita а discori di горі’ спа na valevin "na pipa di 
tabac e a meti in placia li” fazend' di ognidun. 

Il fat istes da no jessási maridát al veva la só radis pi 
dreta ta chesta contrarietát pa li' robi' messedadi' par lenga. 
Barba Fodo — disgracia o no — a' nal veva mai vüt il ben 
da scontrási cun tuna femina ch'a savés tasi a timp e louc. 
Vadi che, са па. al la varés tolata (4) e menada in cjasa: 
ché ai varés impiát il fouc, implenát il vivi, e lui а’ nal si sarés 
cjatát mai pi bessoul e complen di malincuniis e di resonaminz. 

No ch'al si fos pintit! Ché da viergi e será la puarta di 
cjasa quant ch'al voleva, da mangjà jota freida 'na setemana 
а la lungja sal comodava, da tasi И’ zornadi' interi' davour dai 
pinseirs ch'al rigjavava dal 510 ciriviel scaltrit a sun di libris 

e sfueis, a' erin libertáz che nissuna moneda а li' paava, e il 
favri al li” veva gjuldudi' via pai siô agn. 

Ché da jessi impegnát a ceri la muart da malincunia a' 
nal distoleva di un'ongla i resonaminz di barba Fodo in ma- 
nera da puartálu a jodi che, in fonz, al podeva encja véla 
sbaliada cu la vita. Par nua! A {аса discors cun lui, al, vares 
sustienút 1' só resons cun tun fil dret, scarnit e leát tan'co un 
mestri di filusufia dal timp antic, 

E bel ch'al imparava la muart, al lavorava intor di sé 
come un boscjadour sui ramaz di un len da bati: al cereva 
da parecjási a parti da stu mont distacát da dut: da sé e dal 
misteir, da la gent e da li' robi’. 

Fevelant un dopodimisdi, bel ch'a clucivin soreli sul ітаї 
| da la placia lui e Peressut dal Nai, di vecj' stori' come ch'a 
| nasseva simpri tra di lour doi ch'a vevin fat insiemit И” sta- 

gjons in Ongjaria fin passa trent'agn, al s'impensà Peressut dal 
capu Giuanela ch'a' lu vevin cjatát muart sfisiát ta la baraca, 
па di а bunora, cul fiasc dal vin di una banda, "ап tecja di bori' 
distudadi' da chë ñtra, e un biliet su la cjadrea: 

« Ogi finisso sessant'anni e basta >. 

Robi' ch'a nal des una uicada di gjonda, barba Fodo: al 
veva cjatàt là muart! Comuda, cujeta, cencia sane né patiminz. 
La muart ch'ai coventava a lui: 'а sarés rivada dongja cidinuta 
е а lu varés fat parti cencia ch'al si fos inecuart. 

| Peressut al geva indenant inmó а contá stori’ di chel Atri 
| mont, ma barba Fodo a' nal lu scoltava pi e al s'invià, saludant a 
| motus, da la banda dl cjasa, incantesemát driu la biada scu- 
| Пепа ch'al veva fat. 
| Al darpetà па man di dis par comedá li' só fazendi' e meti 
| in dret la cjasa par che nissuna cornacja di femina 'a ves ce 
di intor di lui. Al fasé testamint in pro di Peressut e, l'ultin 
moment, al simpensà che i sið libris al era miei lassáju al 
plevan спа! podeva capintin ale, encja sa disevin mål di Diu 
e di duc' i Sanz. 


Al era strac pardabon barba Fodo, par via che da un meis 
a ché banda, al veva lavorát cul cjáf e cui braz, e al sinteva 
voa da pausá: al зре а la sera justa, dopo па di ché' zornadi' 
suturni' ch'ai metevin adues il mál di cour. Cu la fiacuta al 
puartá dongja i lens e al parà-sü un fogaron di grops di faár 
alt che П flami’ а" rivavin a lengi la cjampana da la пара. 

Li' рогі" ai meterin un toc a fási e intant barba Fodo, par 
no rivà cun fan tal mont par di là, al brustulà la polenta e 

al disnicià un salit; al bevé encja, di furia, un got sora chel 
átri, cencia sinti il gust dal vin, 

Al si era fat un borec' penc' sul fogalár, da implená un 
cjadin grant e ce; barba Fodo al s'inviá in cjamara cun chel 
cjadin infogát, fin biel da jódi. Su l'ultin ai beca il stomi la 
voa da saludá la faria: scura, разада, bessola tal voli dal ferál. 

Co' ai paré da vé fat dut, al tornà in cjamara; al serà la 
puarta; al stupinà (5) li' sfesi' e al si tirà dongja il balcon, 
sentát cul fiasc dal vin. 

— La muart — al veva spiegát Peressut — а’ ven ch'a 
na si s'inecuarc'. — 

Al era па imbarlumidura lizera di luna, un scjavalgjási 
di nuvali' colour lat e barba Fodo al li” jodeva, simpri pi sma- 
vidi’, pirdudi'. A nal regeva рі il fiasc, al tacava а jessi dûr, 
negát ta ché aria pirduda. 

In ché volta al lupà la muart sora di lui: ma roba tre- 
menda, cuntra duc' i resonaminz ch'al lu sglonfà dut di poura 
di trimac'. La fuarcia спа! restava a barba Fodo "а s'ingropá 
tal pugn e il pugn al picà la lastra... 

Il colá dal veri a pistiz al sameá un ridi a ponti’, crüt e 
contentát. Pal bûs, la muart а sbrissà four, а’ s'invià pa la 
strada granda e "а scompari come "па ombra fata di luna. 


NOVELLA A. CANTARUTTI 


(1) bigi; ( ) giocherellare ; (3) sia... sia; (4) presa; (5) tappo, 


Timp passát 


Slambri di lüs 

fra il scür dai miei ricuars 

il fresc incjant 

de mé dolce zoventüt lontame. 
Alis d'áur vevin 

i miei siums chei dis, 

e il paradis sieravi 

dentri il cür, 

e lilusion che al durás eterno. 
Qualchi lagrime ancje, 

ma no lassave pene; 

qualchi sospir 

ch'al dispierdeve il vint. 

I dons plui biei 

cun mans colór di rose 

mi ufrive la vite, 

'po un par un 

ma j à robás il destin. 


FRANCESCA MARINI BARNABA 

Lune gnove di novembar 


A mont soréli 

sot la cinise celeste des monz. 
Ultime sagre di 108. 

Sul cocolür, fuejs, råris, si micin, 
palidis, d'àur, 

cul rüsin, cul tarli de muart. 
Une ogni tant si distache, 

é ven ju come cjoche, 

гете, sfinide:; 

'e torne e so tiere. 

Lassu, tal cil svolade, 

"ne fué sutile di piersolár, 
dute losór, arcade, 
cantesemate ta chel ajar jêr. 
Lune le clámin, 

lune gnove, comparide apene: 
lune; 

une peraule che jé un sospir, 
in cheste doice sere. 


Albe d'inviár 


Muartis tal cil lis stelis, 

dome une e dis mandi ancimo, 
зепсе vós: 

cul moto invisibil 

dai lavris pala, 

Lajü, largje, ta Tór, 

cu la so glerie blancje, 

adasi si svee, 

sot vós e sossede 

cul flåt di lizere Гита. 
Paisüz, su l'ór, 

neüz ta chel flåt che si sfante, 
tai glóns smamiz des cjampanis, 

tal frét di genár. 

El «сїр» di un ucelut, 
un cip avilit: 

Sutil e пе: fil di gilugne 
tal tabár sgrisulit, 


La tombe dal beat Bertrant 


Un sarcofago di piere 

animát di storiis di sanz, 

tun ajar jêr, di eternitát. 

Une tombe che pese, 

ta l'ajar alzade, lizere, 

Dretis come colonis 

quatri vergjnis di piere 

cul cjáf coronát di martuéri 

— une par ogni cjantón — 

su la corone e puartin, 

sence ombre di sfuarc', 

che custodie di pas. 

Antighe fede e antighe dignitát 
tes bielis musis 'respire 

biéi voi che cjàlin dret, 

denant di sé, lontan... 

Vivis chés frutis di un timp. 
Vivis lis mans ín prejere 

altis sul pet, 

vivis lis spalis nudis, 

i braz núz, 

di pudór cuviarz, di pureze; 
vivis lis strecis trimulis e gruessis 
che a рвт e végnin ja ре schene drete; 
е vive, di cumó, апсјто cjalde, 
la pizule cenglute di coreüm 
che réz sul pet la tuniche, 

e la pizule fibie... 

Biei voi che cjálin dret, 

denant di sé, lontan... 

ardór di fede di puartá pal mont 
e confinát culi, 

fra i mûrs di un domo. 
.Brame di là.. 





Cui sa se ип raj di lune 

jus sblancje ogni tant di sperance, 
o zovenutis. 

Se cjaminá o podessis 

te blancje lûs 

tal misteri de gnot 

pes quatri parz dal cil, 

lis storiis dai sanz si sfantaressin 
in tune dolce pas, 

dolce rosade pai omps: 

intenariz, finalmentri, i lôr curs, durs, di piere. 

Ciant di Aquilee 


Cenacul di vite, - tal nestri Friül 
gelós e fedél, - la lum gloriose 
di fede romane - tu tegnis in alt, 
tu veglis prudent - dal már di Barbane 

ai crez dal Cjanin, - la nestre favele 

са resti armoniose - e sul fogolár 

no muri la flame - ca scjalde e nudris, 

ca tornin in alt - la vecje panarie, 

la гате, la cite, - l'ulif e la таз, 

l'amór di Mariute - e Toni di Plet, 

la gucje, la daspe, - i zucui cjargnei, 

la vecje cantine, - la scune, i ninzui 

filás da la none - di sere in te stale, 

la glesie, la fede, - il cür genuin 

е plen il bocál, - la sclope, i ucei, 

me biele vilote - cjantade di gnot 

al sun di un liron - a un toc di frutate 
odór di salüt - e un flr tai cjavei 

e quatri pirladis - sul larg dal sagrát 

di sere di estát - su Pore di gnot; 
cjampanis ca sunin, - rosari in famee 

e sot da la паре - “ез seris di unviür 
balotis e filabis - se für al nevee... 

Oh! torne antigae - ti prei zenoglon 

ta nestri Ети - ravive la flame 

tes cjasis, tai cúrs - di duc' i furlans 

ca sintin Talarme - di Pieri Zorut. 

A Udine si vegle - sul тесто tesáur! 

Al plan, a la mont - о Tor di Popon 

di vecjs liendis, di storis, di gloris 
rinfrescje i colórs - e fás che la «¿nt 

no coli in miserie - cjapade dal vint 

de jurie moderne. - Lassù sul Cjscjel 

Ге l'Agnul са! segne - la strade di fa: 
Barbane, Aquilee, - La Palme e Codroip, 
Gurize e Glemone, - Trasesin, la Cjargne 
fedele e devote - che à simpri tignude 
ben alte e lusinte - la flame e la fede. 
«CE FASTU? >. L'é Dante - o vecjo Friül. 
Ti clame e ti dreze - pal ben che ti úl! 


GUIDO CUDIN 





я. 


=a 
2 = © D о =< AK Ud UG Eh € 


=“ - КОС aa 1 Али p< 


=й i шей u 
мъ 0 
зад. - 


15 V 


е 
un 





d 
i 


nma or 
А > 
I = - # 


Ё. оле , 


A^. 


ert 





i 








Preziós Sanc di Gesú 
Visitazion di M. V. 
s. Eliodoro d'Altin 

Udin vistút di fieste 


О vif in campagne 
ma o ven in sitat, 
d'unvier in coriere 
e in bici d'istát. еў" 

Cussi mi soi fate 
ben clare l'idée 
che Udin si slargje, 
si móf e si svee, 

al nete la cragne 
de vecje sitât, 
si viest finalmentri 
di modernitát. 

Palaz, cjasis gnovis 
par ogni guartir; 
la periferie 
jè dute un cantir. 

In jaze dal domo 
те stât ultimát 
un grant edifici 
massiz е quadrát. 

Та popolazion 
varés preferit 
sul puest un zardin 
ariós e sflorit, 

ma chei de Comune 
no án vút che' impinion 
e a mi, no mi tocje 
dáur tuart o тезот. 

Jë stade asfaltade 
in cors di chest an 
la strade preistoriche 
dal borc di Grazzan; 

e jé progetade 
in vie generál 
la ricostruzion 
de zone orientál. 

H gnüf Seminari 
lé quasi ultimát: 
duc' dis спа! ë un vanto 
pe nestre sitat. 





E il vecjo Micesio, 
splantát de ladris, 
un рбс a la volte 
al torne su in pis. 


Il tram ch'al coreve 
su e jü pe sitát 
sul vecjo binari 
fruját е scassát 


Cumo finalmentri 
и: lát in pension: 
si va in autobusse, 
(Ce biele invenzion!). 


Cui mai, za trent'ains 
varés profetát 
che la gnove fuarce, 
l'eletricitàt, 


e veve di cedi 
il puest al motór 
ch'al marcje a bengine, 
no plui a vapór! 


E ипайте zornade 
i nestris nevós 
parsore la tombe 
dal nestri ripós 

e provaran јотзі 
qualchi altre invenzion 
al radio, al cobalto, 
а гагго, а reazion! 


In qualchi стозайе 
de zone centrál 
o viót il semaforo 
in vert, ros е гаї: 


cussi i scuterisc' 
staran plui atens 
par no che sucédin 
chei tane acidens, 


(Ma cheste genje 
e cres a pleton: 
vorés un semaforo 
. par ogni cjanton). 

Intant, par protegi 
la int che va a pit, 
sbarát cun cjadenis 
a Ре il marcjepit; 


cussì зет: dentri 
il misar pedon 
al guste in anticipo 
l'ambient de preson. 


In cambio l'autist 
те simpri al sigür 
se ancje nus struche 
fra il cófano e il mûr. 


Parsore lis cjasis 
par ogni cjanton 
si viót lis antenis 
de television! 


La gnot, gracie al néon 
e splent come il di... 
Ce ustu mo', Udin, 
di miór di cussi? 


Ma qualchi contrade 
e à conservát 
¿aspiet venerabil 
de vecje sitát: 


il borc di Praclús, 
il storic' cjscjel, 
il borc, di Glemone 
e chel di Poscuel. 


In plaze Vitorio 
(pardon! Libertát) 
l'orloi, par intant, 
Рё stát riparát. 


Si spiete che sdrümin 
chel grant casament 
ch'al siere la place 
e il so moviment, 


par meti in direte 
comunicazion 
il centro cul domo 
e cu la stazion. 








La plaze san Jacun 
(vuei di: Mateót 
Cetàins cambiamenz! 
Ce quarantevot!) 

jé simpri compagne 
cui siei barachins, 
la vecje fontane 
e i altris cantins. 

Ma ,un póc a la volte, 
l'Aministrazion, 
il Sindic, la Giunte, 
la popolazion 

e completaran 
cui béz e il lavór 
chest benedetissim 
Plan regolatór. 

Cussì 'o vedarín 
ia nestre sitüt 
che adote un programa 
di modernitát 

e in bréf ancje Udin 
зата, se Dio Ш, 
me degne metropoli 
dal nestri Frjül. 

TONI BIDEL 


Malincunie 


Cil fumul d'autum, 

lüs türbide di malincunie. 
Cun за зи? sutii 

si disviést il rosár 

di für de puarte 

e une sgiernete di fuesis rossis 
— parin gotis di sanc — 
magle il pedrát. 

Une sgiernete di robis muartis 
dentri di me 

e il cür ingrampát 

a une püare ilusion, 


FRANCESCA MARINI BARNABA 

OTMAR MUZZOLINI 





La me cjámare 


No 4 nuje la më cjámare di rár: 
ni blancjariis, ni móbii fins е biei: 
un armaron qualunque, doi scabei, 
un cjantonál, un carulát аттат. 


E пе cocjete antighe di zesár 

e dós cjadréis e un spieli di tre spiei, 
e un cassonat ereditát dai viei 

e un picjo, pes monturis de mé cjár. 


Peró, co' o voi la sere a rintanámi 
co dut atór al tás par ogni bande 
o juste al é chel carül a crus'cjá; 


ce tante pás instes ch'e rive a dêmi; — 
e in chel odór di vieli e di lavande, 
ce siums maraveós che mi jas få! 


La me cjase 


La mé cjasate viele che mi spiete 
rimpinade cassú su pe riviere, 

ce cjare che mi torne sore sere 

co à fin la me zornade malandrete! 


O j lampi da lontan la balconete 
subite ch'o dismonti de corriere; 
"o côr 'o côr cu l'anime lisere 

cjati el pari, te cusine nete! 


0 
su la taule la polente cuete! 

su la sente el gj&t che mi cimie; 
atór atór un clip che mi console! 


alore, ce altre robe di plui gole? 
Quale amicizie? quale compagnie? 
Ро 0 voi cui ués Рип grum, е gran cocjete! 


o 


O чу a 


Cjár puifil 





O cjár ри fruját e scridilit 

di len di cjastenár, dal prin amor; 
flurit di rosis d'ogni bon odór, 
di sálvie e di gjranio culurit; 


che plui no torni, come a un cjár invit, 
а cjolti tra lis mil la rose miór, 

tanche in che volte, zovin, in calór, 

in tantis gnos dal gno biel timp fuit! 


O ti vignivi alore come un lari 
pal baladór di piere in scjapinele 
che no sintís ché mostre di so mari, 


< Mariute! > la clamavi a mieze nive. 
E je sutile, frescje, blancje, biele, 
subite su l'antil mi comparive! 

Prejere 


Vé fede, tante fede е crodi 

dut senze rasoná! 

Savé preá, preá 

come che orës e che по podi! 

Tu sés tant grant, Signór, e tant lontan, 
zemüt astu di sinti Tu la me vós, 

se jo no sinti ché dal viár da Нате? 
Si, jo sai, a Vè To Fi, a jè ché crós... 
Ma sbássiti e slüàngimi une man, 
Signór, e venmi incuintre Tu, 

che i miei pinsirs si piardin 

prin di rivà lassi. 


Quadrut 


Sot la piargule la none 

jé che gucje e cum t'un pit 
a nizzüle le scunute 

d'un frutut indurmidit. 


Il gjatut al salte, al гше 
си1 glimuz, al muart il fil, 
lis gjalinis bechin, sgárfin 
in tal рошат dal curtil. 


Tor dai grapui che pindólin 
tra chel vert lis vespis, às 

fasin «sum-e sum >, la none 
siare i voi in ché gran pas. 


Füs colá tal grin la gucje 
е la sbëssud sul pet 

dopo un póc jé che ronzee 
e il frutut al duár cuiet. 


Sot la piarcv!e Из moscjs, 
vespis, йз füsin < sum-sum > 
e il frutin e la nonute 

е s'incuintrin tun biel sium. 


MARIA GIOITTI del MONACO 

И tesáur di done Cheche 


Dopo restade vedue e cence fruz done Cheche 'ere torna- 
de in campagne, Ча che cjase du là ch'ere nassude, cun so 
fradi, sar Pauli e so cugnade, ancje lor vecjos e plens di stize. 

No erin mai lês d'acordo fra di lór, ma istes e sperave di 
podé rivà a sapuartasi. Par chei quatri dis che jur restavin 
ancjmó di vivi!... 

Cun cheste sperance ti veve iemplát cassis e cassons, baui 
e valis, sacs e scjatulis; impachetás mobili e quadris, spiei e 
tapéz; plén un vagon di robe di stentà a fale stà. 

Cussì, sierade cjase in sitát "пе zornade e rivà ancje jé in 
chel cjason scür laju dongje el flum dulà che settante ains 
prime e veve viers i voi. 

E puartave cun sé el cjanut pelós dal sê puar omp muart 
e ne valisute di corean sierade di luchés. 

Sul treno si ere sentade parsore par póre che jé la robassin. 

Tre cjarons e ап coventát par puartà de stazion а cjase 
dute che robe. 

Dós cjariis lis ingrumá a plàn teren, t'un stanzon cui trás 
fis bën metüs in rie, piturás come i mûrs, di figuris e di rósis, 
аша che i soi antenás е tignivin i fiestins e 1 gustás di gnoze; 
el restant de robe done Cheche le tigni dongje di sé, 'te cjamare 
di iét, Баш su cassis, valis su armárs, une pile di scjatulis е 
scjatolons di ogni colór e grandeze; a jé i bastave un cjanton 
pe cocjete di cocolár cu le steme di famee fate sculpi di só 
bisnono uficial dal Regno d'Italia ai timps di Napoleon, el 
< personaggio» plui impuartant dal lôr arbul genealogic; apene 
dentri de puarte ti veve metüt el cusso dal cjàn. 

Chel тй di fà al à sustát sar Pauli fin de prime zornade, 
tant che dopo une setemane e comenzárin a petezasi e dopo 
quindis dis si erin rós i rispiés e zà dividüs. 

Par furtune ognun al veve le sê scjale par là disore se nó 
Si saressin sgrifignás plui di une volte. 

E ancje j mûrs 'erin pénz che no lassavin passà bande par 
bande sunsür e peraulis se nó si jü varés sintüs a tontonasi 
par oris e oris a une mie lontàn. 

— No si po sapuartale.. bisugne nome prová... le cjate in 
dit ancje ta laghe sante... — e diseve so cugnade. 

— E son doi salvadis.. plens di pretesis.. maleducás... or- 
denaris.. come el pan di sorc.. — e diseve done Cheche. 

Le jnt no si impazave, jü lassavin frigi tal lór gras. 

Cussì e vivevin di bessoi, da tainc ains, che al pareve che 















ancje le muart si 165 dismenteade di cjoliu sü; lui, sar Pauli, 
a Геге deventát sut е sec come un bacalà, jé, done Cheche, 
gobe e zale come une mumie. 


Une volte in 91 е jentrave nome Ghite cul gustà pe vecje 
cjolt in albergo. 

— Ce t1 domandial el « paronsin », Ghite, quant che ti cjate 
sul stradon dal broili?... 

— No lu viót squasi mai siore.. ib o voi pai miei Tas... 

— Brave Ghite, cussi tu mi plasis.. 

Ghite, une biade zuete, losche, bessole in chest mont come 
el cuc, zà massarie in che cjase fin che veve podüt strissinasi 
'e stave vulintir cu le vecje par vie di chei quatri carantans 
che 1 dave ogni més, e par chei bocons di gustà che i gratave 
ogni dl сепсе che nissun si fòs mai visát. 

Ма пе di che done Cheche i veve brutulát disint che veve 
consumát masse savon a lavai chei quatri sbrendui 'e tornave 
a cjase cul brusighin sul stomi. 

Vesslal sintüt alc o ce sao iò, sar Pauli, le ferme dapit dal 
broill. 

— Ce premure che tu ås Ghite!... 

— Malafenó che по ái presse... 

— Mi pareve!... E alore dimi... cemút stae me sür?.. 

— Un lumin che si sfante, ma cricant e fasint lusignis... 

— Ti ae maltratade?... Sapuartile... une altre di tu ti cja- 
tarás contente!.. 

— No ài di chés sperancjs, siór paron; cun ché avarissie 
che à... Al starà bën lui invessi... 

— Sint po Ghite - al domande, bén planc, sar Pauli - Ce 
dal diaul tegnie me sûr in che valis famose?.. Nancje che 
ves dentri el tesaur di Menelich!... 

— No lu sa?!.. Cheste jè gruesse!.. — e sot vós metint 
le man dongje de bocje — Une volte le veve lassade vierte sul 
jet e ti ai viodüt che dentri a l'ere àur, àur, àur.. àur di in- 
ceassi come a cjalà el soreli.. Pal amór di Diu. sar Pauli, che 
nol si fasi сарі di nissun se no ché lassù mi impire cu la forcje 
come une тате... 

E Ghite, svuidát el sac, zumpinant in dute presse ti jés für 
pal porton dal broili lassant sar Pauli imbacuchit. 

Dopo chel che veve contát Ghite, sar Pauli a lere für de 
gracje di Diu; еті fer dut chel àur, no erie me tristerie?! 
Ma el piés a l'ere di nó savé ce fin che al varés fat.. cun 
che strie! 

Di ordenari a Гей: di sar Pauli un omp а Tà póc се 
cjalà denant di sé. Ma lui nol ere ancjmó rassegnát а che vite 
cidinose; lui che al veve consumát un patrimoni e roseàt un 
póc par dut no j lave jù ché di scugni cjapå més par més chel 
póc che i davin sôs fies maridadis; lui che al veve spindút co- 
me un « milort » scugní cjalá dis voltis une cjarte di cent prime 
di spindile; lui che al veve corüt el mont in lunc e in larc 
scugní passá setemanis, més, ains fra cjase e broili... 

Lui tirale cussì par sutil e jé, Па dol pas, so sûr, plene 
di bés, di àur, di cartelis, di robe che fraidés!.. 

Ce mål dividüt chest mont! 

'Ne dí Ghite - da qualchi zornade e vignive ancje a binore 
a viodi de vecje - e rivá cul miedi. 

Sar Pauli lu spiete che al torni jü. 

Nol ere nuie ce fà; plui che di miedi lassü al coventave 
el predi. 

— E son novante saial, sunás!... 

miedi nol ere rivát a cjase che Ghite e cór spaventade 
a clamá: 

— Sir «paronsin»... jó no stoi bessole lassù.. Cumó j à 
vignüt imbást.. E po passá da un moment al altri... O cór a 
clamá el pleván.. Cal vadi sü, no varán migo di lassási come е! 
cjan el gjàt.. E son simpri fradis.. Su, ancje 16 siore Lussie... 
Cu le muart по :1 scherze!... 

E Ghite, zueteant, e cór a ciri el predi... 

Done Cheche in sentón, pojade su di un cussin e semeave 
une pipine tant 'ere pizule e distrute; e tirave flát planchin 
planchin a bocje vierte e cui voi sierás. 

Quant che só fradi le clamá no si ë naneje scomponude. 

— Stai dongje tu... — al dis sar Pauli a la só femine e lui 


si meté a ciri tun scansel di armár za viert. Ma ancje siore 


Lussie 'ere curiose e dopo un moment, viodint che le vecje no 
si moveve, ti va a dà une man al marit... 

Eco, cumó, insieme ti vierzin un altri scansel pesant che 
al uiche. 

— Ooh!.. Eco!.. — e duc' i doi si voltin a cjalá. 

Done Cheche cun chel fil di vós che i restave, scjassant 
cu lis mans come par iudassi a iessi für dal jét, e diseve: 

— Vàit vie... váit vie... Ghite.. Ghite... pariu vie... laris... 

— Tirii vie el cussin.. — al sofle sar Pauli tes orelis de 
50 femine. 

Restade cence sostegno done Cheche e cole devant daür 
sgrassant e no si móf plui come se si fós crevade in doi. 

— Сфаре chi e scjampe vie... 

Sar Pauli restát bessól al torne a meti in sest le cjamare 

e quant che al sint el pleván su pes scjalis i va incuintri disingi: 

— Siôr copari Ге dut finit... no crodevi però cussi a la 
svelte che nüs lassás.. 


“Та te stesse sere, intant che di là quatri o cinc vecjutis 
e disevin el rosari dai mue sar Pauli al rivà a vierzi le valise 
robade a so sar. 

Ma cjalant dentri al restá cence flåt e cui sudórs che i 
colavin a spis jü pe muse. 

Te cassute nol ere el «tesoro» dut chel dur che уеуе dite 
Ghite, ma un mac di letaris leadis cun tun nastro rós, i de- 
crés di promossion, le crós di cavalir е 1 golár di comendatór 
e altris strafanis che done Cheche 'e tignive par ricuart dal 
so puar omp; su di un sfuei di cjarte scrite cun che caligrafie 
minude, che sar Pauli al cognosseve, si leeve: « promemoria 
delle mie ultime volontà da redigersi dal Notaio X. У.з, Dut, 
ma propri dut, mobii, stabii e furnimens di cjase, done Cheche, 
ju lassave ai puars dal Ricovero. 

— Lu ài simpri dite 10 che to sür 'ere plui furbe di te... — 
e dis siore Lussie — mi pareve di zuralu che tu saressis restát 
cun t'un pugn di moscjs.. 

— Finiscile.. vami für dai voi, ancje tu... 

E cussi disint sar Pauli al bute parmis ae so femine duc’ 
chei garbatui che si sgjernin sul solár, po' cu lis mans su le 
muse si bute sul sofá sbrendolós e si mét a vai come un frutin. 

Le prime volte in vite so, sar Pauli, al veve cjatát el vueit 


denant di зе... 


Pás 


Fra odór di uve in flór 

e di mentuce 

la gran pás de gnot. 

Vós rauchis di cros 

si jevin fra lis cjanis 

dal fossál 

e il concert sutil dai gris 
al jemple l'aiar. 

Tal cil un. furmiür 

di stelis, 

tal cür un pugnut di siums 
lajà, sot un cjar, 

un feralut mataran ch'al bale 
e al par un fuc svoladi. 


FRANCESCA MARINI BARNABA 








PIETRO SOMEDA DE MARCO 


Sere in montagne 


Scure е la wal: 

Al scuínt il pais 

Un vél pesant fra il gris e il viole 
C'al va su e si distire 

Sui riui, sul borc e sui crez: 

E come in cil 

S'impiin lis stelis 

In t'ai ciasai s'impiin i fogolárs: 
Sol lassú in ай, 

Squasi für dal mont, 

I pics nas 

Che spónzin il cil 

Come 'ne gran passion senze speranee, 
Pics nüs che deventin colór viole 

E si «piérdin 

"Te gnot. 


ll veri rot 


Dut in tun bot 

Tal me mezát 

Une bugade di ajar, 
Ajar trement, 

Al spalanche il barcon: 
Veris стерӣг, 

Cjartis che svualin, 
Gotis di aghe, 

E fueis di rose 

Sul paviment... 


'O sieri il barcon 

Ma il rugná dal temporál 
E il businá dal vint 

Al entre inmo' 

Pa lis fessuris 

Dal veri rot. 








Mari! 


Quant che tu sës partide 

O mari me 

А mi ë parút che si fuscás soreli 
E 'te gnot che si ë fate 

Ai clamât 1 al miò cür 

П поп plui дог dal mont, 

E tu, come im chei dis 

Tant lontans co' eri frut 

Tu mi йз rispuindüt 

Par dami dute la to tenereze 
Senze fin, 

Ti ai sintude cussi 

Vive "+ al cúr, 

Tal miò cür 

Che tu vevis nudrit 

Cul lat da la to sante primevere, 
E da chel moment 

Tu sés restade 

Dentri di me 

Come miracul 

D'amór infinit, 


Nís vueis 


Tantis sisilis erin za partidis, 
Altris partivin... 

Il zardim senze flórs 

Nol veve la so vós, i siei colórs: 
L'ultin scjap al partive... 

Cumó i nis erin vueis, 
Bandonás 

Cun qualchi plume a pindulon. 
Su l'orli de gorne 

Tantis sisilis, 

Petisins blancs in file, 
Clamavin lis compagnis 

Che a une a une 

Plume cun plume 

Si pojavin li dongje: 

Po', come a un colp di vint 

Il scjap, jevát in alt, 

Fat un gran volt par ajar 
Si slontaná 

E al si sfantá 

In t'al seren de sere... 

Ce malinconie! 

Il soreli a tramont 

A l'indorave chés plumutis 
A pindulon 

Sui nis, 

Lis sentenzis di Pieri 





— Al funerál di pór gno fi, c'al ere tant bon, a ere un 
nül di jnt. Daür di me no vignará, di sigür, tante jnt nancje 
si murirai trente voltis. 


я + = 


— Iò Г vuei ben ai pórs: in certis cjasis, са podaressin, 
nó ju alogin; au lá са по podaressin, ju ricevin а sotet. І pórs 
son duc' miór! 

— Ió — al уа disint simpri Pieri — soi stát pal mont, е 
ancje in Austrie, tanc' aigns in daúr; е lá, sa si регдеуе il 
tacuin si podeve torná in daür tranqui; il prin ca s'incuintraye 
al rispuindeye: — Lu ai cjatát jò! — Ca di no, faressino cussí 
duc'? In certis pars dal mont i scuelárs córin a bussá la man 
al mestri: cá di no invesi, sa podessin, lu claponaressin! 


я * + 


— Pieri — domandi jo par curiositát — fásino il gnúf gu- 
viér? — A mi rispuint: «Ca cópin duc' i laris: alore, alore i 
larín ben! ». 


s . . 


Nol compre plui giornai parzé che disin nome bausis. Par 
capi la veretát bisugne lei il giornál devant дайг! 

— ба ven la uere, cumó са ë la bombe tomiche, no dure 
de matine fin a sere; ma ce fracassadis di cuestis! 

— Quant che Mussolini si ё 'nacuart ca lu roseavin intór 
intór, ala dit che bisugnave torná a fa 1 talians. 

— Spelá la gjaline fin ca crace, ma no copale. 

— Po passá un tantin di camore, ma no po tante! 


* $ $ 


— Il Signôr nol voleve creá il todesc. Po al pensá: «Si, 
'o vuei crealu ». Cussí disint al да me pidade a une bujace е 
subit un al dis: «Soi ancje jò cà corpo da l'ostrighe! >. 

— I fruz vué по ап riguard, come une volte, pai viei. Che 
altre dí а gno copari Nanao un frut, са Ге so nevót, a jà diti 
stupit. Nando, a pene са jé passát a tir, lu а cjapát e i à dadis 
tantis sculazadis. Lu cródial? Chel frutazat nol а dit nuje, nol 
à vierte la bocje, come ca si tratàs di robis di nuje! S'al fos 
stát un frut di chei di une volte, al varës cainát come un cjan 
di dolór e di vergogne! 

TONI FALESCHINI 


Rondons 


Quant ch'el soreli 
l'intenz di rose 

i mürs des cjasis 
prin di poasi 
daür de mont, 

'0 sint un vuicà 
legri pa' l'aer 
quiet 

cal s'indurmidis. 


Chei vuics e van 

e vegnin, 

e tasin di colp, 

e tornin póc dopo 

a doi, a tré 

par volte, 

come clüpignis meris. 


Rondons di primevere 
el vuestri sunsür 

di fruz scjadenás 

al puarte tal cór 
une pene smamide 
di zoventút 
c'ancjemó nus gjave 
un suspir 

di malincunie. 


ARTURO CABASSA 

ЗАМТЕ TRACOGNA 


Autün 


Lis fueis e devéntin 
rosis, 


Sot l'ajar jrét 
e bátin 
i dinc’. 


E sintin sgrisui 
di muart. 


Svelz i ucei 
e scjámpin. 


Rosis 


Un bièl vás 
inarintát 

Те in mostre 
su la taule, 


Tra il vert 
e sáltin für 
lis flamis. 


Ombris 


I svoledóns e pássin in buride 
lassù, 

in alt, 

tun mâr di lûs. 

Fueis lizeris 

puartadis 

da buere, 

animis 

senze ombris! 

Il grant rumór - 
che jù seguís 

a distanze 

те un'ómbre! 

E jemple il cil... 


Ricuarz di dolór 

e di muart 

si svein 'ta l'anime! 
Chés ombris 

e scurivin 

ancje la tiare! 





Réz 
Sul puint de Tór a Tarcint 


Là ju, 

su la spuinde 
` un omenút 

al pescje. 

Al cir la trute 


tra i clas e dentri 
i zondars. 


L'aghe cu la buride 
J à sbridinát la rêt 


e le à ridote 

a un filüt lunc 

e sutil. 

Su le átre spuinde, 
dal cret, 

e nás 'ne cjase 
biele. 


Plene di braure 

si cjale, jà, ta l'aghe 
ancjemó culuride 

di bosc, e zuje, 

e rit, si stuárz 

cume une vuiscje. 


| Sóre j svole 
| un üt... 
'Ne rét largje... 

















Е pescje 

nel grant már 
dal cil 

perlis lusorosis. 
Si jemplin 

lis barcjs 

tune fieste 

di notis. 


Ma quànt che il már 
те turbit 

е pescje nel pantèn 
salamamndris 

e madrács velenós. 

“ Cinise ,, 


— Eh, no la fé! cheste no ma la pétin! Se crodin di vé 
cjatát un basoál qualunque di mená atór par lór divertiment, 
ti zuri che le ап sbalgjade! 

— Ma parcé astu di cjapate in cheste maniere? Co' ti si- 
guri che si trate di une vecje usance di dute cheste zone! Quan' 
che un zovin al va a sposà une fantate di un'altre parochie, 
i frutaz dal pais ur tirin la cuarde: al ven a stai che siérin la 
strade cun t'un nastro e il nuviz al scuén paiá une specie di 
pedagjo. In cambio lêr e ofrissin a dut il corteo nuvizál un 
bicjerin di sgnape e dopo e van a spindi i bêz che ur ап 941 
Ча lostarie in t'un biel past o in tune buine bevude. E finore 
nissun nuviz forest no là mal protestát cuintri cheste usance, 
ancje par no fási cjalà da la jnt. 

— Se chei altris e vuelin fási spelà, che si ràngjn; ma 1l 
sotoscrito no l'é tipo di là daür lis lór stupidagjnis. Se àn voe 
di fa baldorie, che la fasin cui lêr béz e no là a всгоса la jnt 
che va pai siei faz e che no à voe di fotis! 

— Ma cun tun раг di cjartis di mil tu ju contentis duc’, 
e dopo ognidun al va pe so strade e dut a l'é finit. 

— Nancje un cróizar no cjapin, s'o crodés di fa la lote a 
püins e a pidadis cun dute la mularie di chel sporc di pais! 

— Ma viót che lór e son boins di svindicasi e no vorés ch'o 
léssin di miéz ancje nó! 

— Che si provin se ап voe di cjatà chel dal formadi! Vual- 
tris no stait a pensá: mi cjól jò di bessól dute la responsabili- 
tát. E cumó va a viodi se la nuvize e jé pronte e avanti сепсе 
pore! 

Dopo qualchi minüt ere pronte ancje la sposine e il corteo 
nuvizál. cu la so brave armoniche in teste, si met in strade 
viers il pais di Stripignan. 

Prin di rivà in place, & un tir di sclope da la glesie, e 
viódin un biel trop di frutaz che stévin a spietaju e che vévin 
tirát un biel nastro tricolór traviers de strade e in bande e 
vévin preparát sun t'une taule une butilgje di sgnape e une 
guantiere cui bicjerins. 

П nuviz ur dá une cjalade in stuart а chei doi che tigni- 
vin su il nastro e, cence dl une sole peraule, si sbasse, al passe 
vie par sot, al torne a drezasi e al séguite a là indevant come 
se la facende no lu interessás. La nuvize, il compari e dute la 
compagnie, par no fa scenadis e no métisi a questioná, e án 
fat come lui e son passás sot il jóf come i Romans «alle Forche 
Caudines e vie ancje lór daür dal nuviz viers la puarte de glesie. 

1 frutaz dal раїз по ап dite nancje une регаше di prote- 
ste; е son stàs cujéz, cujéz dut il timp che jë durade la ceri- 
monie dal sposalizi. Ma quan' che il corteo nuvizál, finide la 
messe e scatadis, come al solit, une mieze dozene di fotogra- 
filis, in tal tornà indaür, al е rivát al puest di prime, al à cja- 
tât un'altre volte il nastro tirât traviers de strade. Il nuviz 
no si ë scomponút, e dopo une brute cjalade a destre e a zam- 
pe al à fate la stesse manovre di che altre volte e dute la com- 
pagnie jé lade daür. 

Ancje cheste volte i frutaz di Stripignan no ап vierte la 
bocje, ma apene che il corteo nuvizál al à finit di passà di 
lá de «cuarde», lêr e ап tirát für ognun un bussulot plen di 
cinise che tignivin scuindüt daür de schene e àn comenzát 
a incinisà sence economie e sence remission dute la compagnie 
dai nuviz e ancje l'armoniche e il sunadór. 

Quan' che lór si son inacuarz di cheste neveade für da 
lordinari, si son metüs a cori come disperás, ma i frutàz e 
corevin plui di lór e no ju àn lassás in pás fin quan' che no 
son restás vuéiz duc' i lór bussolóz. 

In seguit a cheste aventure, a chel testart di nuviz jé 
те ав il sorenon di Cinise. 


TONI BIDEL 


Chel baladór 


Chel baladór dulá che sore sere 

cj stevin cidinins a fa l'amór 

tanche colomps denant de colombere 
tal vísitu ancimó chel baladór? 


Tal vísitu, ит! come спа! ere 
di salvie e di gjeranios? E el .savór 
di chei bussons t'al vísitu, galere, 
cinquantemil par sere, se no miór? 


Tal cil milante stelis nus spiavin 
intant спо stevin lenti а figotási 
cun mil e plui speranzis in tal cür: 


speranzis che, 'tai ains che mus spietavim, 
a póc a póc e vevin di studási 
come lis stelis quant ch'al füi el scür! 


OTMAR MUZZOLINI 

El grivèn 





— S'ciampe s'ciampe mai vie che no ti si tachi aduës, che 
besteate! Al ё un grivón che 1 zire li intór e "1 pricure di pojási 
su la to muse! 

А Cui за ze tantis voltis a tu &s sintút to mari, quant che 
tu jeris frut, a diti cussi biel che tu tal ort a tu stevis a cialá 
a svolá lis paveis. 

Malafesi, el grivon cun chel sbrundulá come un vecjàt mai 
content, al ti met adués un sgrinsulaz che no ti disi. E ро 
simpri bessól al ti svole di cà e di là e lis ás, cródimi, a son 
lis primis а slontanási viudint el grivon che 1 sta par butási 
sun t'une rose: no si pól savé, al já cür, el grivon, di tirá für 
tant di spine e di distirális ju muartis di lunc tant che si dis 
un amen! 

Stin mai lontans ancje no dai ruzinons che sbrissin bessói 
parmis di nó cun t'une mutrie di pizighét. 


Ma cumó vuei propit contáti la instorie dal grivon e tu 
viodarás parzé che lis ás a scjampin vie quant che lu viodin 
& fási in cà. 

Une volte, ma a son za anoruns, al viveve dut content el 
grivon tal miez das 85; anzit al jere la plui biele e la plui 
grande ás; biel al jere, dal sigür, chel so cuarp neri neri; biel 
al jere el grivon poját in sante pás tal miez di un flór par 
zupá el dolz e legri e murbinós a sintisi a dí lui, el grivon: 
— Ze biel che tu sês! Tu sameis par a bon une biele gotone 
di rosade di matine a buinore seneose di fási ciarezá dai rais 
dal soreli! — Al si tignive po tant bon quant che dopo vé 
ciucját el dolz für dai flórs, al meteve jú tal nit da As une 
biele vore di mél. E la spine la doprave dome par dài adués 
& qualchi besteate che vuareve lá drenti tai boz e puartá el 
disio e robá la mél Al viveve cussi dut content e filiz, che 

no ti disi! 
Ma une dl (par dile juste, a sunave misdi) al svoletave lui, 
el grivon, in jenfre dai ramaz di un grant miluzár e 1 si poave 
cumó sun t'un flór e po sun t'un altri e '1 inglutive di gust la 
mêl, robis che no 1 sclopi! í 

Dut in tun al sint como a messedási li tal miez dai fiórs: 
al sint a zizisucá sot vós vie; al sta a sintí; al sint che lis 
ás a disin: 

— «Ise propit vere? > — < Vere, раг а bon!» — < Ма, co- 
mari, no sarés di crodi!» — «Jai viudüt jo cun chisc' voi; che 


82 


1 Signór al mi svuarbi se по jé vere e po ái sintüt..» — «Ze 
ástu viudüt, ze ástu sintüt? » — < Cóntinus, cóntinus» — «Si 
po us contarai a la svelte. А jeri ll а zupà mêl su chel cja- 
randon, lassú su la Mont dal Calvaris. — «Si, si, ance jo lu 
cognossi, al è chel cjarandon di baraz e di blaudins» — «Pro- 
pi chel e mi cjariavi di mêl... — «Che si capis!» — «Ben, las- 
saimit lá indenant, po! Dut in tun a sintí une cunfusion che 
no us disi: a jé intae che ven sü su pa mont: soldáz che i dan 
puins e pidadis a di un puer on dut sanganát, cun tune crós 
su la spale! Puer on, ze dül che ' mi fás! In che al cole e 
ches canais tirons di cà, tirons di là! — 'L úl sei el Signor 
lui! — a sinti un che 1 dis e jù, lui, une ridade di unfiár! 

— Par a bon al ë 1 Signór — a sberle une femine — al 

já vuarit ancje mió fl che 1 jere vuarp, us disi! 

— 'Tàs, tás là cun che vocjate — e chel i dà, a di che 
| puere fémine, un pataf su la muse che i fás spizulà el sanc 
| für dal nás! а la varéssin, si po, copade, ma el Signór a fuarze 

di fuarze al si à jevát in pins; e sü е sü е sü ancjemó cu la 
crós su la spale. E son riváz ancje insomp da mont: Li ti lu 
| dispoin e lu inclaudin su la crós, no sai zimüt che no ' si á 
| sclopát el miò cür! Jo stoi a cialá; mi vegnin ancemó cumó 1 
sgrisui pa vite!» — «Conte, conte, comarute benedete — i di ` 
sin chés altris &s. 

— Lassémit роза in раз, cjacaronis! — al sbrundule el 

erivon, stravuac&t sun tun flr par сфара el soreli. 

E che 85 а conte ancje che po Игш su la crós tal miez di 

A dós altris crós cun parsore ognidune un sassin di strade; che 
|| da piz da crós a jé la Madone che vai e pree; che ' Signór 
| al pene, al pene e la intae li dut intór по 185 che blestemá e 
| spudái ta che muse bagnade di sanc. 

| El grivon а sinti chës ás al rugne: 

| — A mi fásin vigni el madron, chés bardassonis dal bam- 
büc; а végnin a cà a disturbámi, che ái voe di mandá jù la 
mél — e disint cussi al si tire sun t'un flór propit in zime in 
zime dal miluzár. 

— E jo sintí, cjaris lis mes comarutis, jo sintí a di el 
Signór: — «Jai tante sêt, tante sét» — e viodi un che 1 im- 
bombe une spongje ta 'sét e 1 1а passe вй e jú pa bocje dal 
Signór e viodi che bocje benedete che si stuarz parzé che la 
'set i à brusát i lavris e jo 501 svolade а cà par contáus dut 
quant. 

— Бушіп, svulín su la crós e dingi al Signór 1а mêl che 
vin cjolt su; sl, po si si! 

— Anín, anín! 

— Venstu ancje tu, grivon? 

— Ven ancje tu, grivon, che tu ás el cuarp plen plenon 
di mél! 

— Ze?! Jo viení a dá vie la me mél? e po dále a di un 
che jan mitüt in crós: al sarà dal sigür un birbant, crodémit 
e po dopo tantis strussiis dá vie la mél par chei quatri! ma 
váit là, váit, stupidatis! 

— Ven cun nó, grivon, ven cu nó: al ё 1 Signor che " 
sta par muri su la crós! No sta fevelá cussl! 

— Váit là, váit là vualtris che vés tal сјаї di chistis nainis; 
jo stol а cà a сјара 1 soreli che 1 mi scjaldi la schene e la 
panze dopo chiste biele mangiade di mêl! — al dis sbrundu- 
lant el grivon. 

— Tês, tás, ruzinon dal diambar! 

Lis ás a fásin un biel svol e vie da bandis da crós. Ma el 
grivon no 1 móf nancje une zate, al reste ЇЇ bessól e no 1 
fás altri che sbrundulá come 1 mal timp. 

In chel el soreli al si plate; í nüi a passin vie pal zil in 
sburide; si fás un scür di zimiteri: el Signór al ë muart! 
Puer Signór! 

EI grivon cumó plen di paure al si met a svolá come un 
mat раг zirí la crós e par ciatá lis às; al svole vie pal scúr; 
al svole di cà e di là rugnant e sbrundulant, ma no 1 с ае la 





strade juste. 


El 71] al torne a sclarisi e 1 grivon al si cjate a sel pojAt 
sun t'un ramaz dut sec tal cjarandon póc lontan da crós dal 
nestri Signór. A] viót a passá un scjap di йз e lui al si tache 
а spacá lis alis e lis clame, ma al mande für un sunsúr come 
la vôs rauche dal liron е po al si 'Macuarz di sei doventát 
dut pelosat. 

— Uh, uh! al ё el grivon, chel che no "1 já vuarüt viení 
cun пб a дзі la mêl al Signór su la cros! Anin, anin mai vie! 


“lassinlu H bessól; no 7 ja vüt nancje un frughinin, no, di 


cumpassion! 

— Sintit mo, âs, jo us darai dute 1а me mêl — al sberle "1 
grivon, ma disint cussi al viót che 1 já piardüt dute la mé! 
che 1 veve tal cuarp. 

— Tu tu starás simpri bessól — i dísin lis âs — nissun al 
vuará plui státi dongje, grivon! a tu sês ståt trist e trist a tu 
sarás par simpri; la to spine a fasará paure a duc' quanc' e 

i frutuz a si platarán co ti viodarán a capità! A tu saras senze 
ше, tu, di cumó indenant e par simpri; tu tu sarás un ruzinon 
che no '1 finís mai di sbrundulá, simpri cu la rábie tal ой; 
nissun no ti vuará plui ben e tu tu sarás brut, dut pelosat. 
Cussi al nus já dit sot vós el Signór di diti quant che i lassávin 
nó la mél sun chei lavris benedez, prin di muri, quant che "1 
jà viudüt che non tu jeris ancje tu cun no a dai un póc di 
suliéf cu la mél! 

E zimüt che lis às a jan dit, al é stát. 

Ancje tu тібі che 1 grivon no 1 si poi su la muse o sul 
cuel co ' ti zire intór; al varés cür di lassáti ju une spine 
velenade e tu tu saressis in piricul di muri! Lássilu passá vie 
che 1 sbrunduli tant che 1 01, cu la maludizion dal Signór 
che lu crúzzie! 


DOLFO ZORZUT 


La prédicje di S. Antoni 


A... ere la sagre di S. Antoni, la plui grande dal pais e si 
doveve screá la gnove statue che i germanui e vein regalát 
a la gelsie. In canoniche ere pronte une sdrume di predis che 
doveve funzioná e si spetave un cjaluni da Udine pal pane- 
giric: ma spete e spete il cjaluni nol rivave mai: veve za sunat 
il bot e la jnt a si ingrumave in пече. П plevan nol saveve 
plui ce fa e nissun al voleve cjapá l'incariche di prediciá рагсе 
che nol ere preparát. Alore al salte su il capelan: un biel stamp 
di predi, c'al veve il rimiedi simpri pront par duc' i mai, c'al 
viveve 501, e 501 al si faseve lis veladis e lis scarpis e al leve 
in motociclete ancje se il vescul j al veve proibit, e che spes 
al diseve che « chi non aprofitta de l'occasione non merita l'as- 
soluzione >. 

— Ben, al dis, o fás jó la prédicie, ma a une condizion 
che Taresie mi puarti subit un fiasc di vin, e dopo prepari un 
bon gustà, vuatris boins di nuie lait subit in glesie che jó 
ven al moment just. — Il plevan viodüt che no ere altre strade 
di cjapá, a ' à scugnüt di di si. 

Dopo dal vanzeli il capelan dut ros in muse al rive e al 
va sul pulpit e al scomenze: Duncje miei ciárs fradis vés di 
savé - e al ti trabascje su saltant di ра! in frascje qualchi 
cjosse de vite di S. Antoni - ma lui a lé ancje un sant mi- 
raculós, ma une vore miraculós, veso capit? e stait atenz se 
no, no capis nuie, e c'a fasin sito chei stupidás lajü 'te bussule 

de puarte (intant al pensave ce с'а1 veve di di) е chest an Ca 
Té il so centenari a là fat chest grant meracul che us contarai. 
A Padue su la strade plui grande che mene al santuari e viveve 
une fantate, fantate par máút di dí, passadote che veve fat 
ancje jé lis sês... e che cumó si ere cuietade, e vedint che no i 
vignive mai dongje il merlo, (la jnt a si cialave atór e riduzave, 
il plevan al si messedave malamentri su la poltrone) е si meté 
a preá S. Antoni parzé che i fasi il meracul. E pree, e pree e 
pree e pree vué, e pree doman, atens.. stupidáz, une dí che 
preave devant une statuute di S. Antoni di ges dongje 11 barcon, 
e il merlo nol capitave mai, invelegnade j dá un pugn che la 
bute für dal barcon e disperade si met a уоза, In chel al pas- 
save pe strade un fantat, al doveve jessi di buine lane, par sorte 
no j е’ colade la statue pal сїйї che inveze e lade a fracassasi 
deyant di lui e viodút chel fracas e sintint a sberlá al cjape 
su un toc di ciaf di 5. Antoni al ientre in cjase, al cór su pes 
sejalis e al va in cjamare de fantate... Jé dute disperade i conte 
che S. Antoni nol úl fal il meracul... — e lui — Po no benedete, 
il meracul lé fat, S. Antoni mi А mandát me... 


Tornát in canoniche par cjoli un brodetin, intant che chei 
altris finivin Messe, il capelan l'incontre Taresie che уеуе cja- 
pêt un toc di Messe e i dis — Taresie atu preparát un bon 
риза? — Cjare lui - ché i rispuint - par che monade di pre- 
dicje c'al à fate al mertarés mandát a mangjá a cjase so... 


P. S. d. M. 


Une siorute graziose mi dis: «No ise de Filologiche je? 
parcé no fàsino plui propagande par Zorüt? Che mi crodi, 
nol é avonde cognossüt: ché altre di une siore mi à domandát 
dulà che 'o stoi. 

— Te cjase di Zorüt, ' ài dite. E jé: — Alore lui dulà 
isal 14t? — Mi soi mitude a ridi, ma 16, plui serie: «'J al 
siguri, parzé che un'altre siore, quant che à savüt che si veve 
justade la 2jase di Zorút e che si ere lås a stai, е à dit: — 
puarin, isal muart? 

L. 

MARIO ARGANTE 


Sere di lune 


La lune plene a slüs parsore il tet 

de cjase gnestre; 'e rive fin sul jét, 
là che tu duárs cuiete, in compagnie 
dai gnéstris doi frutús, cjare Marie. 


E jò bissól, ca jù, come ogni sere, 
0 dis bel planc la solite prejere; 
po' salti sot la plete, sodisfat, 
bussünt e ribussánt il to retrat. 


Cussi, content e biát, m'indurmidís 
fin tal doman matine, со sclarís. 


E '1 prin pinsir, subit che soi sveát, 
al cór a te, dopo éssemi insegnát. 


Ti pensi simpri alegre e simpri buine, 
cence tristerie, sclete e tant ninine; 
cul to caratar franc, сепсе ambizion, 
e stant vissin di te, mi sint plui bon. 


Lontan da te, (ma tant vissin al сїт; 
al to bon cür), o vif calm e sigur; 
sigur dal to gran ben, de' to onestát 
che da frutate in su, tu ás simpri amát. 





La supiérbie 


Une bole di savón 

a si cjale un di tal spieli, 
tant, ca j monte l'ambizion 
di rivá fin tal soreli. 


A vá su, su, su ра Tatar 

fin са sbat (guardait il cas), 
nuie mancul che in te lune, 
sot la ponte dal sió nás. 


Chéste, ai dis, meraveade; 4 
— Dulá vátu? Brute mate... 

E cun tune stranudade, 

pore bole a ven disfáte... 


II dindi 


Il dindiát al si rondole, 

a Рё simpri mál di gole 
qualchidun, Та conseát 

a prová cul gargarismo; 

ma 1 dindiát, preocupát 

di guarisci Porganismo, 

cun t'un'arie soferent, 

glu, ди, al јаз, ogni momént. 





Il giál... sapiént 


Viót, femine, chel gial, 

cemút c'al tire '1 cuél, 

— al dis "пе dí un cjargnel — 
nus crepe cence jal. 


Ma prónt il gial: Po по! 
0 stoi benon cussi; 

fin che lu... tiri jo, 

no mal... tirais a mi! 








Un cont зи Реза! 


J eri stade malade e da diviers timp no jessivi pe la vile. 
"Ке dí che Гаіаг Геге clip, voi für. 

No stoi culí a spiegá ca mi cjalavin come 'ne ressuscitade 
e qualchidun mi fermave, par domandami da la salüt. 

Scontri chel mat di Tin, un vecjo lavoradór c'al vignive 
par cjase nestre. 

— Oh! siore. Mi consoli cun |е! 

— No sta consolati masse chi tu podaressis sbagliati! 

— Се disie? Ma зае са sta ben? Dis agns ai à tiràt jù 
il mál. A proposit ca scusi, da la male prudenze; ae tros agns, jé? 

— Jo?..., сјаје mo: in 'vevi tre di plui di puare me sûr Catine, 
chi tu ás cognossude. 

— E só sar? 

— Che? Si capís c'an veve tre mancul di me. 

— E alore? 

— E alore fás con tu. 

Mi cjale fis — Cagne di siore! Mi à metút tal sac. Sore 
vignaral a cjatale. A mi dará di bevi e beverai a la so salat! 


ANUTE FABRIS 


Tre vencs 


Tre vencs pojás ta la schena 
e un frut coma four di sé 
content al ven 

cul soreli par man. 


Tra i bampui gris 
il soreli il vint 


Tra i bampui gris, il soreli, il vint. 
Novembri tal seil al era 

a tenzi la cera 

par un nouf smarimint. 

E il miesdi coma un flour lu jodevin 
disfueasi par l'aria. 


DOMENICO NALDINI 

Emigranz legris 


^ П nestri Friúl, siór di int fuarte lavoradorie, nol rive a 
proviodi pai soi fis. 

I flums indissiplináz e án semenáde di glerie 'ne part de 
planure. 

In tanc’ cjantóns l'aghe a fás rivóc e alore si son formadis 
palüz che e son lis cjasis dei croz di mardacs e di muscjns. 

I lavór de int al à un póc a la volte trasformát e milio- 
rat la tiare. Il magri bagnát dal sudór e lis bonifichis e ап 
cambiade la muse al Friül. 

Nol ë ancjemó avonde. E la jnt e devi cjapà il sac e cori 
vie pa l'Italie e scjampà vie pa l'estero. 

Ce vite di sacrifizis! 

Ma i furlans, salz onesc' lavoradórs, e san ancje ricamá 
dutis lis faturis cun tante ligrle e tant spirit! 

Cemáüt no ricuardá Mio Pezót, il muradór legri e acrobata? 

Bastave viodilu cu la so figure carateristiche par metisi 
a ridi! 

E a sintilu?... 


Anno 1902 


Cussi '1 é scrit su la bandierute dal «biél tór». E jé simpri 
- lassú. La prime busade dal soréli e va а jé: i prins sgrisui 
frescs da lajar jù sint jé: lis primis soferenzis sot la buere 
o sot la tempieste la cjapin jé, e jé e zem, e urle. 

Anín a lei la so storie. 

Dut al jere finit, e i majanés e jerin impaziénz di viodi la 
linee slancjade e imponent dal «biél tór». Lór che lu vevin 
mandát su tant in alt! Fin a 58 metros! 

Ma quant che, gjavadis dutis lis impalcaturis di trás e di 
breis, si nacuárzin che al «biél.tór» al mancjave l'at di nassi- 
te 1902, une grande amarezze jú à cjapáz. 

— Cui vadial lassú? — si domandava il plevan pre' Tite 
De Nardo. 

— Vino di torná a meti su dut chel cjscjél di armadure? 
— si domandavin átris. 

Mio Pezót si met a ridi e al disé: 

— Siôr plevan, 'o voi su jò. Baste che mi pai miez litro 
di sgnape! — 

No pe sgnape, ma pai pericui, il plevan al jere incert se 
acetá che uflarte. 

— Mio... va ben. Ma la sgnape la bevés dopo! — al acetá 
il plevan. 

Mio al scjampe un moment а... ргей. E dopo su senze пїз- 
sune póre. Al à fat tun svuel lis scjalis, E dopo al á frontát 
la spize. Si ë rimpinát sul parafulmin, e su fin lassù... 

Abas al jere dut un cidinór. Пис" e preavin, plens di póre. 

Lassù invezi Пепе: cjanz di amôr a «la sua bella», mistu- 
ràz cul «miserere». 

La jü e jere ancje la femine. 

Tranquilamentri al à metüt a puest la bandierüte. E dopo 
jü pal parefulmin: jü pes scjalis dal tór! 

Quant che Mio 7 ë tornát a apari sul sagrát, аис’ е ап 
dát un grant suspir. 

I] plevan lu à abrazát e bussát. 

— Cumó - al fás il plevan — vignit a bevi la sgnape! — 

— Cumó, siór plevan — al rispuindé Mio — lui al à nome 
il pinsir di pajàle. Se mi sucedeve alc, mi rincresceve di piardi 
miez litro di sgnape. 

Te confusion, invezi di là a preà, al jere làt là di Stiefin 
a bevi la sgnape prime di ТА il lavór ... 


Assicurazions 


Il cjampanili al jere låt su cun calme. I lavórs, par spa- 
ragnà, jü vevin faz a la buine. Si erin assicuráz un póc cul 
Signór e un póc cu la Madone. 

Ма la spize e jere un'atre robe. E jerin plui pericui. E 
alore Mio al é stát assicurát. 

A la sere cussi a la femine al comentave l'aveniment: 

— S'o mûr sul lavór, al va a fini che tu tu cjapis пе buine 
bezolade! ... No saressial mir che tu lessis tu a vore e a 
periculá e che jó, se tu murissis, o cjapás il premi de assicu- 
razión? ... 


Paradis 


Un an Mio al é lat a vore a Fiume, ma cul cür sglonf. 
J jere muart so pari. 

Sul lavór al incuintrá un furlan di... Paradis. 

— Veso cognossüt un cert Cividino Valentino, clamát an- 
cje Tin Pezót? ... — 

— No! Mai sintút chel non. — 

— Eh! La pensavi 101... O tal Purgatori o tal infiár! 

Ancje nel dolór a Mio al sflameave für dut chel spirit che 
i ardeve dentri. 

SANTE TRACOGNA 

Marciaz gran'c e pizui 
di dut il Friúl ра’ l'an 1955 


Ajél - 11 novembar (S. Martin): impres'c di contadins, tele, scu- 
dielis, ec 
Amar - 14 fevrár (S. Valentin): nemai, besteàm. 
— Prime domenie di otubar (Madone dal Rosari): nemai. 


Ampéz.- Secont lunis di mai: nemai, besteàm. 
— 9 setembar: nemai. 

— 29 juin (SS. Pieri e Pauli): un póc di dut. 

Aquilée - Il lunis prin di Pasche: pomis, verduris, marcanziis ec. 
— 12 lui (S. Ermacore): pomis, verduris, marcanziis ec. 
— Il lnis prin di Nadál: pomis, verduris, marcanziis ec. 

Arte - 13 decembar (Sante Lussie): besteàm, marcanziis, 


Artigne - Secont lunis di ogni més: nemai, besteàm, ec. 
— 14 fevrár (S. Valentin): marcanziis di ogni sorte. 
— 16 avost (S. Roc): marcanziis di ogni sorte. 


Arzin - 29 setembar (S. MichéD : tele e marcanziis di ogni sorte. 
Atimis - 30 novembar (S. Andree): marcanziis. 


Avián - Secont e quart martars di ogni més: nemai e un póc 
di dut. 


Aezàn di Pordenón - Il lunis di ogni setemane: nemai e be- 
steam, tele, feramente, genars coloniai ec. 


Brugnére - А Marón - Il lunis dopo la prime domenie di lui: 
nemai, ciavai, purcis. 


Buje - Il secont vinars e il quart lunis di ogni més - a S. Stie- 
fin - nemai, purcis, pomis, tele, coloniai ec. 
— 12 e 13 di lui (S. Ermacore): nemai, purcis, pomis, co- 
loniai ec. 
Buri - 6-7 di mai: mostre dal vin. 
— Prin vinars di ogni més: gran marciát di nemai. 
— Prin vinars di setembar: marciát-concors di nemai. 
Ciasarse - 22 avril: la mostre dal vin. 


Ciamin di Codroip - 29 avril: mostre dal vin. 

Cjavàz di Ciargne - 16 avost (S. Roc): purcis, pomis, ec. 
Cervignán - ogni joibe de setemane: nemai, polam, purcis ec. 
— i prin lunis dopo l'11 novembar: nemai, polam, purcis ec. 
Chións - a Vilote, il prin lunis dopo la seconde domenie di otu- 
bar: nemai, pioris, pomis, tele ec. 
Cividát - il martars, joibe e sabide di ogni setemane: nemai, 
purcis, pioris, formadi, pomis, tele ec. 
— 11 novembar (S. Martin); nemai, purcis, pioris, formadi, 
pomis, tele ec. 
— 26-27-28 di mai: mostre di vins furlans. 
Clausét - ogni domenie: tele, feramente, impres'c di cusine ec. 


Codroip - il prin e il tierz martars di ogni més: besteàm di 
ogni sorte. 
— Пис! martars: polàm, colomps, cumins, pomis, telis, scar- 
pis ec. 
— 1-2-3 setembar: mostre dal vin. 
— 4 setembar: mostre di nemai. 
— 21-28 otubar: grant marciát di S. Simon. 
Comeglians - 1 zenár: nemai, ciavris, purcis, marcanziis di ogni 
sorte. 
— Il lunis доро Pasche: nemai, ciavris, purcis, marcanziis 
di ogni sorte. 
— 31 otubar: nemai, ciavris, purcis, marcanziis di ogmi sorte. 
— 31 dicembar: nemai, ciavris, purcis, marcanziis di ogni 
sorte. 
Cordovát - 20 marz: besteàm, semencis, plantis. 
— 9 setembar: besteàm, semencis, plantis. 
— 29 setembar: besteàm, semencis, plantis. 
Enemonz - П prin lunis dopo la prime domenie di otubar: ne- 
mai e marcanziis. , 
Faedis - 13-14 di mai: mostre dal vin. 
Feagne - il prin martars e il quart joibe di ogni més: пета! e 
besteàm di ogni sorte, marcanziis ec. 
— 22 novembar: mostre dai nemai. 
Förs di Vóltri - 27 otubar: nemai, purcis, scarpis, tele, fera- 
mente ec. 
Fórs di Sore - 21 novembar a Vic: marcanzlis di ogni sorte. 


Fórs di Sot - il tierz joibe di otubar: tele, ombrenis, scarpis, 
verduris, pomis ec. 

Glemone - il prin e il tierz vinars di ogni més: nemai, ciavris, 
| pioris ec. 

| . Ogni vinars: marcanziis di ogni sorte. 

3 fevrár (S. Blàs): besteàm di ogni genar. 

13 jugn (S. Antoni): ogni sorte di marcanziis. 

2 novembar: besteàm di ogni genar. 


3m 


x Latisane - ogni miercui: nemai, ciavris, pioris, purcis, marcan- 
215, ec. 
— 11 novembar (S. Martin): пепа!, ciavris, pioris, purcis, 
marcanziis, ec. 


|| Malburghet - a Ugovizze: besteam. 
| Матїй - ogni lunis: marcanziis. 
— Tiers lunis di ogni més: nemai. 
— Lunis di ulif: besteàm e marcanziis, 
— 25 lui (S. Jacum): besteám e marcanziis. 
— 21 novembar (S. Martin): besteám e marcanziis. 
Maràn - ogni di marciàt dal рез. 
— Ogni martars: tele di ogni sorte, pomis, verduris, ec. 
Muéz - 19 marz (S. Joséf): besteàm, marcanziis, 
— 21 novembar: besteám e marcanziis, 
Morteán - secont e ultin miercui di ogni més: ogni sorte di be- 
steàm e marcanziis. 
— Ogni miercui: polam e marcanziis. 
— 25 zenár (S. Pauli): grant marciát di dut. 
Nimis - il secont lunis di ogni més: purcis, zuiatui, impres'c di 
cusine, semencis, ec. 
Osóf - il prin di lui (S. Colombe): marcanziis di ogni sorte. 
— П quart lunis di otubar (S. Justine): marcanziis di ogni 
sorte. 
Ovür - 11-12 novembar (S. Martin): besteàm e marcanziis. 
— Il lunis dopo la seconde domenie di otubar: besteàm е 
l: marcanziis. 
l: Palazúl - il secont e i: quart vinars di ogni més: nemai, polam. 
W — Ogni vinars: marcanziis di ogni genar. 
I — 10 avóst (6. Laurinz): besteàm, marcanziis. 
| Palmegnove - ogni lunis: besteám е marcanziis. 
| Paluze - il quart lunis di marz: пета! e marcanziis. 
| — Il quart martars di mai: пета! e marcanziis. 
| — 25-26 lui (S. Jacun e S. Ane): nemai е marcanziis. 

Pasian di Pordenon - ogni vinars: polam е marcanziis. 

— Il quart lunis di setembar a Riverote: nemai, clavni, 
шагсап НЕ. 

Pontebe - ogni sabide: marcanziis di ogni sorte. 

Pordenon - ogni miercui e ogni sabide: besteám e marcanziis. 
— Il prin sabide di mai (S. Gotart): besteàm e marcanziis, 
— dal 25 al 9 setembar: mostre de industrie, agricolture, 

comercio. 

Paulét - П secont sabide di novembar (5. Martin): besteám е 
. marcanziis. 

— A Savorgnan de Tór: 8-9 avril: mostre dal vin. 
— Quarte di avóst: ogni mancanzies. 
Prate di Pordenon - il prin martars di ogni més: marcanziis 
di ogni genar. 

Pravisdomini - 11 quart lunis di fevrár: besteám e marcanzils. 
— П quart vinars di setembar: besteám e marcanziis. 

Premariüs - 22-23 avril a Iplis: mostre dal vin. 

Raviéi - ultin lunis di setembar: besteám e marcanziis. 

Ке е - a Prát 11 1 di mai: marcanziis, tele, besteàm ес. 

— A Prat ultime domenie di otubar: marcanziis, ec. 

Ке ше - 2 avóst (Perdon di Assisi): marcanzils. 

— 12 novembar (S. Martin): marcanziis. 


‚ Riulát - tierze domenie di zenar (Marciát dal Bambin): mar- 


.canziis. 
— Prime domenie dl otubar: besteám e marcanziis. 
Rivignàn - ogni lunis: blave, forment, polam, cunins, marcan- 
zils ec. 
— Tierz lunis di ogni més: nemai, purcis ec. 
— 2 novembar: gran marciát dai Sans: besteám е zenars 
di ogni sorte. 
Sacil - ogni joibe: besteám, marcanziis, ec. 
— 17-18-19 marz: mostre dai mobli, seramens, impres'e di 
contadins. 
— 1 avril: ucel e impres'e di oselade. 

— 19 nvóst: gran mostre di ucel, di polam, di cians ec. 
— 13-14 setembar (S. Crós): mostre di nemai e claval. 
San Denél - ogni miercul: purcis, polam, formadi e marcanziis. 

— П tierz miercui di ogni més: formadi e marcanziis. 
— 28 di avóst (S. DenéD: gran marciát di nemai, ciavai, ec. 


Sans Zorz di Nojár - ogni sabide: marcanziis di ogni sorte. 


98 





нар. i —— 





San Pieri ш Natison - 29 jugn (5. Pieri): ш di contadins, 
tele, marcanziis. 


San Vit dal Tiliment - il prin vinars di ogni més e il tierz vi- 
nars di zenár, fevrár, marz, otubar, novembar e dicem- 
bar: besteám. 

— Ogni vinars: purcis, pioris e marcanziis. 
— 12 е 13 jugn a Madone di Rose: besteàm. 
— 5 е 6 dicembar: besteám e marcanziis. 


Scluse - 29 setembar (S. MichéD: пеша! е marcanziis di ogni 
sorte. 


Sauris - il prin lunis di mai: besteàm. 
— L'ultin sabide di setembar: besteám. 


Socléf - 25 avril (S. Marc): besteám e marcanziis. 
— L'uktin lunis di mai: besteám e marcanziis. 
— L'ultin sabide di otubar: besteàm e marcanziis. 


Spilimberc - ogni sabide: polam, pomis, verduris, ara Mnt 
— П prin e il tierz sabide di ogni més: besteàm. 
— 16 avóst (S. Roc): besteàm e marcanziis. 
— Il prin sabide di otubar: besteám e marcanziis. 


Tarcint - il tierz lunis di ogni més: nemai. 
— Ogni lunis, miercui, vinars: marcandziis. 
— Vinars Sant: nemai, marcanziis. 
— Ultime domenie di jugn: marciát e mostre des zariesis. 
Tarvis - 21 jugn: marcandziis. 
Tavagná - 20 mai: mostre dai sparcs e ortais. 
Tulmiéz - 9 novembar (marciát dai Sans): besteàm e marcanziis. 
Torviscose - 7 - 22 di ogni més: marcanziis. 
Través - ogni joibe: marcanziis. 
— 29 jugn (S. Pieri): tele, scarpis, impres'c di cusine, mar- 
canziis. 
Trasaghis - 24-25 marz (S. Joséf) in Alès: besteám, marcandziis. 
— 13 - 14 otubar (Madone dal Rosari) in Alés: besteám e 
marcandiis. 
Tresesin - il prin lunis di ogni més: nemai, ciavai, purcis, tele, 
scarpis, feramente, plantis, pomis, ec. 
— 2 е 3 setembar: mostre e marciát di cunins, polam, cians, 
di ciaze, di uardie e di lusso, ucei di ogni sorte e impres'c 
par oselade. 


Udine - il prin e il tierz joibe di ogni més in Braide Bassi: ne- 
mai e clavai. 

І prins 15 dis di setembar in Braide Bassi: marciát-con- 
cors di toros e torei. 

Ogni joibe in Braide Bassi: pioris e purcis. 

Ogni martars, joibe e sabide in Braide Bassi: lens di 
brusà e fen. 

I ultins di mai e i prins di jugn in Braide Bassi: fuee 
di шогат. 

Setembar e otubar in Vie Volturno: ue. 

Ogni martars, joibe e sabide in Plaze XX Sett.: grans. 
Ogni martars, joibe e за де in Vie Zanon: polam. 
Ogni martars, joibe e sabide in Vie Zanon: marcanziis 
di ogni sorte. 

Ogni di in Vie Volturno: pomis e verdure. 

Ogni di in Plaze S. Jacum: pomis, verdure, rosis, ec. 
Otubar, novembar, dicembar in via Volturno: cjastinis. 
18 zenár (S. Antoni) gran marciát in Braide Bassi: be- 
steàm, foragios. 

15 fevrár (S. Valentin) gran marciàt in Braide Bassi: 
besteàm е foragios. 

24 avril (5. Zorz) gran marcjàt in Braide Bassi: Besteàm, 
foragios. 

9 avost (S. Laurinz) gran marcját in Braide Bassi: be- 
steàm e foragios. 

24-25 novembar (S. Caterine) gran marcját in Braide 
Bassi: besteàm, foragios e mil, marcanziis. 


Valvason - il quart lunis di ogni més: nemai e cjavai di cjàr 


e di lavór. 


Vilesantine - 22-23 otubar: besteàm, tele, scarpis, citis, pomis ec. 


— 3 dicembar: besteàm, tele, scarpis, citis, pomis ec. 


P 


Vilevisentine - 4 dicembar: besteam, grans, formadi ec. 
Vit - la domenie dopo il 13 dicembar a Ciasià: purcis e mar- 


canziis. 
17 zenàr a Piélunc: purcis e marcanziis, 
Il lunis dopo Pentecostis a S. Francesc: purcis e mar- 


— La domenie dopo il 24 di avost a Anduins: marcanziis. 


—= 


Vivür - 24 jugn: purcis e marcanziis. 
Zópule - 25 avril a Ciastions: besteám e marcanziis. 


12 novembar: besteàm e marcanziis. - 


Furlans! uardaisi ben 't al fa un ajar, 
Prin de bestie scielzeit un bon sensár... 

